Az alábbiakban részletesen bemutatásra kerülnek a ***közgyűlési előterjesztés 3. mellékletében*** szereplő feladatok. A melléklet feladatcsoportonként és típusonként tartalmazza a beruházások előirányzat és teljesítés adatait. A szöveges értékelés a költségvetési intézmények saját hatáskörében végzett beruházási feladatait nem tartalmazza.

**Városépítési feladatok**

|  |  |  |
| --- | --- | --- |
| **Módosított előirányzat:** | **5 152 235** | **ezer Ft** |
| **Éves tény:** | **752 882** | **ezer Ft** |
| **Teljesítés:** | **14,6** | **%** |

***Önkormányzati feladatok***

**TÉR\_KÖZ pályázat Városrehabilitációs keret**

|  |  |  |
| --- | --- | --- |
| Módosított előirányzat: | 4 658 265 | ezer Ft |
| Éves tény: | 719 278 | ezer Ft |
| Teljesítés: | 15,4 | % |

Budapest Főváros Közgyűlése a városrehabilitációs célok megvalósítása érdekében a Fővárosi Városrehabilitációs Keret felhasználásának szabályairól szóló 27/2013.(IV.18.) számú Főv. Kgy. rendelet alapján – első ízben – 2013. évben TÉR-KÖZ címmel pályázatot hirdetett meg kerületi önkormányzatok városrehabilitációs munkáinak támogatására.

A pályázatokra kifizetések utólag, a megvalósítás, majd az arról történő elszámolás benyújtása után történnek. Jelenleg folyamatban van 1 darab 2013. évi, 13 darab 2016. évi és 11 darab 2018. évi projekt.

**7525 Duna-Buda, építészeti tervpályázat a budai belvárosi Duna-part megújítására**

|  |  |  |
| --- | --- | --- |
| Módosított előirányzat: | 32 970 | ezer Ft |
| Éves tény: | 32 969 | ezer Ft |
| Teljesítés: | 100,0 | % |

A belvárosi Duna-partok megújításának szükségességét valamennyi városfejlesztési stratégiai dokumentum hangsúlyozza, kiemelt fejlesztési célként megemlítve a város és folyó kapcsolatának javítását, a Duna-parti területek fejlesztését és gyalogosbarát kialakítását, illetve a vízi közlekedés fellendítését. A Fővárosi Közgyűlés 950/2017. (VI.21.) számú határozatával jóváhagyta a „Duna-Buda, építészeti tervpályázat a budai belvárosi Duna-partok megújítására” című tervpályázat kiírását és a feladatra 150 350 ezer Ft fedezetet biztosított.

A 2021. évi költségvetésben a feladatra nem került 2021. évi előirányzat betervezésre, tekintettel arra, hogy a feladat 2020. évi befejezéssel volt ütemezve, azonban ez mégsem történt meg 2020. december 31-ig. A késedelem oka, hogy az érintett kerületi fakivágási engedély hiányában egyes részfeladatokra a teljesítésigazolást a Tervezőnek fel nem róható ok bizonyítása után lehetett kiállítani, ezért két részfeladat (Jogerős engedélyek beszerzése bruttó 14 986 ezer Ft, Tenderdokumentáció 17 984 ezer Ft) kifizetése áthúzódott 2021. évre. A feladat megvalósult.

**8072 "Rak-Park"- A pesti belvárosi Duna-part Kossuth tér-Fővám tér közötti szakasz tervezése**

|  |  |  |
| --- | --- | --- |
| Módosított előirányzat: | 296 000 | ezer Ft |
| Éves tény: | 381 | ezer Ft |
| Teljesítés: | 0,1 | % |

A tervpályázat célja a történeti, kulturális, városképi és funkcionális szempontból meghatározó területek megújítása, amely kiterjed a közösségi használatra szánt területek növelésére, a város és a folyó kapcsolatának javítására, funkcióbővítésére, minőségi megújítására, figyelembe véve a terület kiemelt védettségi helyzetét és szem előtt tartva a fenntarthatóságot. A feladat magában foglalja a korábban elkészíttetett engedélyezési tervek lejáró hatósági engedélyeinek ismételt megkérését, az engedélyeztetési eljárás során esetlegesen szükségessé váló tervi javítások elvégzését, a fakivágási engedély megszerzését és a kiviteli tervek elkészítését, valamint az építéshez szükséges egyéb engedélyek és jóváhagyások megszerzését. 2021. évben közbeszerzési díj kifizetése történt.

**8075 "Duna-Buda" Budai belvárosi Duna-part megújítására vonatkozó kiviteli tervek elkészítése**

|  |  |  |
| --- | --- | --- |
| Módosított előirányzat: | 165 000 | ezer Ft |
| Éves tény: | 254 | ezer Ft |
| Teljesítés: | 0,2 | % |

A tervpályázat célja a történeti, kulturális, városképi és funkcionális szempontból meghatározó területek megújítása, amely kiterjed a közösségi használatra szánt területek növelésére, funkcióbővítésére, minőségi megújítására, figyelembe véve a terület kiemelt védettségi helyzetét és szem előtt tartva a fenntarthatóságot. A feladat magában foglalja a korábban elkészíttetett engedélyezési terveknek megfelelő kiviteli tervek elkészítését, az időközben lejáró hatósági engedélyek megújítását, a fakivágási engedély megszerzését, valamint az építéshez szükséges egyéb engedélyek és jóváhagyások megszerzését. 2021. évben közbeszerzési díj kifizetése történt.

**Informatikai feladatok**

|  |  |  |
| --- | --- | --- |
| **Módosított előirányzat:** | **1 120 696** | **ezer Ft** |
| **Éves tény:** | **898 147** | **ezer Ft** |
| **Teljesítés:** | **80,1** | **%** |

***Önkormányzati feladatok***

**7192 Egységes ingatlannyilvántartási rendszer tervezése**

|  |  |  |
| --- | --- | --- |
| Módosított előirányzat: | 728 | ezer Ft |
| Éves tény: | 0 | ezer Ft |
| Teljesítés: | 0,0 | % |

Budapest Főváros Önkormányzatának, intézményeinek és társaságainak tulajdonában álló több ezer ingatlanról jelenleg közvetlenül a tulajdonosok vezetnek a törvényi kötelezettségnek eleget tevő nyilvántartást, azonban ezek adattartalmának egységes adatbázisban történő kezelése jelenleg nem megoldott. A hatékony fővárosi ingatlangazdálkodáshoz, valamint egyes vezetői döntések meghozatalához szükséges a nyilvántartás egységesítése. 2017. évben a fővárosi érdekeltségű ingatlantulajdonosi kör és a náluk vezetett nyilvántartások felmérésre kerültek. Elkészült a fejlesztést megalapozó koncepció és a kivitelezéshez szükséges terv is. A 2021. évi előirányzat a feladathoz kapcsolódó közbeszerzési díj kifizetésére állt rendelkezésre, amely áttervezésre került 2022. évre.

**7149 Önkormányzati informatikai eszközök beszerzése bizottságok és képviselőcsoportok részére**

|  |  |  |
| --- | --- | --- |
| Módosított előirányzat: | 3 806 | ezer Ft |
| Éves tény: | 3 744 | ezer Ft |
| Teljesítés: | 98,4 | % |

Budapest Főváros Önkormányzata bizottsági tagjai és képviselőcsoportjai részére a feladatuk ellátásához ­– figyelemmel a 2020. évben felmerült informatikai igényekre – számítástechnikai eszközök (2 db multifunkciós színes nyomtató-fénymásoló eszköz) biztosítása vált szükségessé. A pénzügyi teljesítés 2021. évben megtörtént.

**FIDESZ-KDNP Képviselőcsoport, I-Pad vásárlás**

|  |  |  |
| --- | --- | --- |
| Módosított előirányzat: | 500 | ezer Ft |
| Éves tény: | 436 | ezer Ft |
| Teljesítés: | 87,2 | % |

2021. évben egy darab Ipad beszerzésére került sor.

**MSZP Képviselőcsoport, Eszközbeszerzés**

|  |  |  |
| --- | --- | --- |
| Módosított előirányzat: | 2 500 | ezer Ft |
| Éves tény: | 0 | ezer Ft |
| Teljesítés: | 0,0 | % |

2021. évben nem történt kifizetés a feladatról.

**Pénzügyi és Közbeszerzési Bizottság, Eszközbeszerzés**

|  |  |  |
| --- | --- | --- |
| Módosított előirányzat: | 127 | ezer Ft |
| Éves tény: | 0 | ezer Ft |
| Teljesítés: | 0,0 | % |

2021. évben nem történt kifizetés a feladatról.

**Digitális Budapest program Számítástechnikai eszközök beszerzése**

|  |  |  |
| --- | --- | --- |
| Módosított előirányzat: | 300 | ezer Ft |
| Éves tény: | 0 | ezer Ft |
| Teljesítés: | 0,0 | % |

2021. évben nem történt kifizetés a feladatról.

***Céljelleggel támogatott hivatali feladatok***

**7835 Számítástechnikai eszközök beszerzése 2020.**

|  |  |  |
| --- | --- | --- |
| Módosított előirányzat: | 2 568 | ezer Ft |
| Éves tény: | 2 380 | ezer Ft |
| Teljesítés: | 92,7 | % |

A feladatban foglaltak a Hivatal feladatellátásához szükséges egyedi, rendkívüli és speciális igények ellátására szolgáló, asztali és mobil informatikai eszközök beszerzésére, azok kiegészítőinek, illetve egyéb szoftvertermékek beszerzésére irányuló beruházások voltak. A feladat 2021. évben befejeződött.

**7984 Számítástechnikai eszközök beszerzése 2021-2022.**

|  |  |  |
| --- | --- | --- |
| Módosított előirányzat: | 55 078 | ezer Ft |
| Éves tény: | 8 819 | ezer Ft |
| Teljesítés: | 16,0 | % |

A feladat keretében megvalósítani tervezett beruházások célja a hivatali feladatok ellátásának feltételeit megteremtő informatikai eszközök (számítógépek, laptopok, nyomtatók, monitorok) biztosítása, valamint egyes, a Hivatal által használt dobozos szoftverek beszerzése. 2021. évben a készpénzes vásárlások kerültek kifizetésre, illetve megrendelésre kerültek számítógépek, laptopok és egyéb eszközök, melyeket 2022. első félévében szállítanak a Hivatal részére, így azok kifizetése is az első félévében várható.

**7193 Hivatali szakrendszerek fejlesztése a jogszabályoknak való megfelelés érdekében**

|  |  |  |
| --- | --- | --- |
| Módosított előirányzat: | 400 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladaton szereplő előirányzat a Közbeszerzési Hatóság részére megfizetendő közbeszerzési díjra lett biztosítva. A Hatóságtól a 2021. évben nem érkezett számla.

**7839 Hivatali szakrendszerek fejlesztése a jogszabályoknak való megfelelés érdekében**

|  |  |  |
| --- | --- | --- |
| Módosított előirányzat: | 4 750 | ezer Ft |
| Éves tény: | 0 | ezer Ft |
| Teljesítés: | 0,0 | % |

A 2021. évben a megkötött szerződés áthúzódó tétele 2022. februárjában került kifizetésre.

**7337 Pénzügyi Információs Rendszer fejlesztése**

|  |  |  |
| --- | --- | --- |
| Módosított előirányzat: | 8 590 | ezer Ft |
| Éves tény: | 0 | ezer Ft |
| Teljesítés: | 0,0 | % |

A 2017. évben a Pénzügyi Információs Rendszer (PIR) technológiaváltása megtörtént, a megújított alkalmazást a Hivatal használatba vette.

A feladat későbbi üteme a Lakásgazdálkodási rendszer, valamint a Követeléskezelő rendszer (KKR) fejlesztéseit tartalmazták. A feladaton rendelkezésre álló előirányzat feltehetőleg 2022. év első félévében felhasználásra kerül.

**7836 ASP interfészek és kapcsolódások kialakítása 2020.**

|  |  |  |
| --- | --- | --- |
| Módosított előirányzat: | 7 104 | ezer Ft |
| Éves tény: | 7 094 | ezer Ft |
| Teljesítés: | 99,9 | % |

Az önkormányzati ASP rendszerről szóló 257/2016. (VIII. 31.) Korm. rendelet 12. § (3) bekezdése kötelezővé tette az összes helyi önkormányzat számára az ASP valamennyi szakrendszeréhez történő csatlakozást 2018. január 1-ig, az adó szakrendszer esetében 2017. október 1-ig. A csatlakozás módja elsődlegesen rendszercsatlakozás, azonban az e-közigazgatásért felelős miniszternek a kormányrendelet 13. § (2) bekezdésében szabályozott egyedi hozzájárulása esetén interfészes csatlakozásra is lehetőség volt. A Fővárosi Közgyűlés 2016. december 7-ei ülésén döntött az interfészes csatlakozás kezdeményezéséről. A feladat megvalósult, a kifizetés megtörtént.

**7699 Hivatali elektronikus ügyintézés informatikai támogatása**

|  |  |  |
| --- | --- | --- |
| Módosított előirányzat: | 6 747 | ezer Ft |
| Éves tény: | 6 745 | ezer Ft |
| Teljesítés: | 100,0 | % |

Az elektronikus ügyintézésről és bizalmi szolgáltatásokról szóló 2015. évi CCXXII. törvény alapján 2018. január 1. óta valamennyi hivatali és önkormányzati szolgáltatás, illetve ügyintézés tekintetében kötelező jelleggel biztosítani kell az ügyfelek részére az elektronikus ügyintézés lehetőségét, a jogszabályban meghatározott módon. A Hivatalban működő, jelenleg papír alapú folyamatokkal analóg elektronikus folyamatok kialakítására van ennek érdekében szükség. A beruházás ezen új folyamatok technikai hátterét, informatikai támogatását biztosította volna. A feladat 2021. évben befejeződött.

**7838 Iktató rendszer adaptálásra, licencek beszerzése 2020**

|  |  |  |
| --- | --- | --- |
| Módosított előirányzat: | 29 753 | ezer Ft |
| Éves tény: | 29 751 | ezer Ft |
| Teljesítés: | 100,0 | % |

A feladat az EDOK iratkezelési rendszer fejlesztését tartalmazza, melynek keretében a megfogalmazott szakmai iránymutatások alapján a rendszer hatékonyabban tudja a Hivatal munkáját támogatni. A fejlesztés elsősorban a belső folyamatok tekintetében érvényesül, és a papírmentesség irányában hat. A feladatra irányuló szerződés aláírásra került a 2020. évben, a pénzügyi teljesítés megtörtént 2021. évben.

**7774 Közterület-használati program fejlesztése**

|  |  |  |
| --- | --- | --- |
| Módosított előirányzat: | 189 000 | ezer Ft |
| Éves tény: | 106 717 | ezer Ft |
| Teljesítés: | 56,5 | % |

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 1. § 17. pont b) alpontja és a 2. § (1) bekezdése alapján a Fővárosi Önkormányzat feladat- és hatáskörébe tartozó ügyeknek az ügyfelekkel történő elektronikus intézését köteles biztosítani. Annak érdekében, hogy az Önkormányzat közterület-használati ügyekben a jogszabályoknak mindenben megfelelő, korszerű, előremutató szolgáltatást tudjon nyújtani az ügyfelek részére, a kidolgozott funkcionális specifikációnak megfelelő program fejlesztése vált szükségessé. 2020. évben a közbeszerzési eljárás lefolytatásra és kifizetésre került. A 2020. évben aláírt szerződés első két részteljesítése megtörtént, a hátralévő részletek kifizetése várhatóan 2022. első félév során teljesülnek.

**7810 Térinformatikai rendszer fejlesztése**

|  |  |  |
| --- | --- | --- |
| Módosított előirányzat: | 120 141 | ezer Ft |
| Éves tény: | 120 016 | ezer Ft |
| Teljesítés: | 99,9 | % |

A Hivatal és a Budapest Közút Zrt. között megkötött szerződés értelmében a Budapest Közút Zrt. saját kompetenciáira és kapacitásaira, valamint a már üzemelő KAPU rendszerre támaszkodva térinformatikai üzemeltetési szolgáltatást nyújt a Hivatal részére. A szolgáltatás terjedelme a Hivatal feladatkörében felmerülő, térinformatikai szakrendszer által nyújtott funkcionalitás biztosítása a megfelelő rendelkezésre állás mellett. A vállalkozó szerződésszerűen teljesít.

**7828 Hivatali szoftverek licencei és fejlesztése**

|  |  |  |
| --- | --- | --- |
| Módosított előirányzat: | 314 860 | ezer Ft |
| Éves tény: | 270 045 | ezer Ft |
| Teljesítés: | 85,8 | % |

A beruházás célja, hogy biztosítsa a szerverek és a munkaállomások (PC-k), felhasználók számára az alkalmazott alap operációs rendszer szoftverek és irodai alap alkalmazások folyamatos jogtiszta használatát, verzió követését, másrészt optimalizáltan és tervezhető módon tegye lehetővé a Hivatal számára a szoftver jogtisztaság fenntartását. A Hivatal részére a Microsoft Enterprise Agreement megállapodás keretében történik a licencek beszerzése. A 2021-es évben beszerzésre került 950 felhasználó részére a napi feladatellátás során használt windows, office és alkalmazás licencek, a központi infrastruktúrán használt windows szerver, adatbázis szerver, sharepoint szerver, crm szerver és kapcsolódó licencek, az IBM háttértároló rendszer licenceinek megújítása, Oracle licencek.

**7829 IT biztonsági és üzemeltetést támogató licencek**

|  |  |  |
| --- | --- | --- |
| Módosított előirányzat: | 232 306 | ezer Ft |
| Éves tény: | 210 986 | ezer Ft |
| Teljesítés: | 90,8 | % |

A Hivatal informatikai hálózatának biztonságos működése és adatainak védelme érdekében szükséges volt a hálózati kommunikáció és internetes web forgalom, a szerverek és a munkaállomások teljes körű vírusvédelmi rendszerét biztosító szoftverek beszerzése, security szűrő rendszerek éves verziókövetésének biztosítása, valamint a kapcsolódó vírus definíciós adatbázisok folyamatos frissítése. Ezen beruházás keretében az Önkormányzat, illetve a Hivatal Az állami és önkormányzati szervek elektronikus információbiztonságáról szóló 2013. évi L. törvényben megfogalmazott követelményeknek és adatvédelmének is eleget tett.

**7833 Központi aktív eszközök cseréje**

|  |  |  |
| --- | --- | --- |
| Módosított előirányzat: | 64 741 | ezer Ft |
| Éves tény: | 64 723 | ezer Ft |
| Teljesítés: | 100,0 | % |

A beruházás során cserére kerültek a központi informatikai infrastruktúra azon elemei, melyek üzemideje meghaladta a gyártók, valamint az iparági sztenderdek által meghatározott üzemidő és garanciális ajánlásokat, ezért zavartalan működésük nem volt biztosítható, illetve tovább működtetésük biztonsági kockázatot hordoz magában.

**7834 Digitális hálózati fénymásolók beszerzése**

|  |  |  |
| --- | --- | --- |
| Módosított előirányzat: | 10 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A beruházás keretében azon fénymásolók amortizációs cseréje kerül megvalósításra, melyekhez azok kora miatt már nem érhető el megfelelő alkatrészutánpótlás, gyártói támogatás, ezért üzembiztonságuk nem fenntartható. 2021. évben egy szerződés megkötésére került sor, melynek teljesülése 2022. évben várható.

**7830 Spam, vírus, hálózat védelem - központi és végponti, logelemzés licencek**

|  |  |  |
| --- | --- | --- |
| Módosított előirányzat: | 29 717 | ezer Ft |
| Éves tény: | 29 716 | ezer Ft |
| Teljesítés: | 100,0 | % |

A Spam szűrő eszközök feladata, hogy az elektronikus levelező rendszer bejövő és kimenő e-mail forgalmát ellenőrizzék, ennek során kéretlen levél szűrést, vírusellenőrzést és egyéb szűréseket végezzenek. A Hivatal számára korábban bevezetésre került és jelenleg is használt Spam Gateway levélszűrő rendszer kiszűri a spam, vírus és túlterheléses támadásokat és csökkenti a felesleges leveleket és kapcsolatokat.

A loggyűjtő elemző rendszer (JSA) egy valós idejű naplógyűjtő és eseményanalizáló szoftver, amely lehetővé teszi a biztonsági események azonnali felismerését, kezelését és követését a beavatkozáson, óvintézkedéseken át egészen az incidens lezárásáig. 2020. évben a feladat során 1200 számítástechnikai eszköz loggyűjtését biztosító eszköz licenszének biztosítása, továbbá levelezési (spam) és website hozzáférés és adatbiztonságot támogató vírus, kéretlen levél és támadás elleni védelmi alkalmazás licenceinek megújítása valósult meg. A pénzügyi kifizetés megtörtént 2021. évben.

**7831 Tűzfal (pl. Juniper), wifi management licenc**

|  |  |  |
| --- | --- | --- |
| Módosított előirányzat: | 9 989 | ezer Ft |
| Éves tény: | 9 987 | ezer Ft |
| Teljesítés: | 100,0 | % |

A feladat a hivatali tűzfalrendszer és ahhoz szervesen kapcsolódó biztonsági applikációk, valamint a helyi LAN hálózathoz tartozó eszköz licencek megújítását szolgálja. A beszerzésben érintett 168 db eszközlicenc biztosítja a Hivatal hálózatán, szervertermében, 18 db hálózati rendező központjában és a telephelyeken a vezetékes és vezeték nélküli adatkommunikációt. A feladat annak jellegéből fakadóan a jogtiszta szoftverhasználat biztosítása érdekében minden évben felmerül. A beruházás során ezen eszköz licencek megújítására került sor, melyek pénzügyi rendezése 2021. évben megtörtént.

**7832 Tivoli mentő kliensek**

|  |  |  |
| --- | --- | --- |
| Módosított előirányzat: | 26 991 | ezer Ft |
| Éves tény: | 26 988 | ezer Ft |
| Teljesítés: | 100,0 | % |

A fejlesztések részeként a Hivatalban működő IT infrastruktúra fejlődésének követése és a törvényi kötelezettségek teljesítése érdekében olyan speciális mentési eljárások kerültek implementálásra, amelyek biztosítják a Hivatal szakrendszereinek és azok adatainak online, konzisztens adatmentését és archiválását. Ezen funkciók folyamatos működéséhez elengedhetetlen a megfelelő típusú és mennyiségű kliens megléte. A fentiek teljesüléséhez a licencek évenkénti beszerzése (megújítása) szükséges, mivel csak ezek birtokában jogosult a Hivatal az új verziók és hibajavítások letöltésére/használatára, valamint probléma esetén a gyártói garanciális hibaelhárításra. A beruházási cél, a Hivatalban üzemelő mentő/archiváló rendszer funkcionalitásának licencek megújításával történő fenntartása, megvalósult. A szerződés megkötésre került 2020. évben, a pénzügyi kifizetés 2021. évben megtörtént.

**Vagyongazdálkodási feladatok**

|  |  |  |
| --- | --- | --- |
| **Módosított előirányzat:** | **353 642** | **ezer Ft** |
| **Éves tény:** | **139 076** | **ezer Ft** |
| **Teljesítés:** | **39,3** | **%** |

***Önkormányzati feladatok***

**8076 Volt palackozó üzemhez kapcsolódó tárgyi eszköz beszerzés**

|  |  |  |
| --- | --- | --- |
| Módosított előirányzat: | 12 700 | ezer Ft |
| Éves tény: | 6 207 | ezer Ft |
| Teljesítés: | 48,9 | % |

Az előirányzat a BFVK Zrt.-vel kötött megvalósítási megállapodás alapján a Budapest XIII., Margitsziget hrsz. 23800/7 (volt palackozó üzem területén) bútorok, asztalok, székek, audio vizuális eszközök beszerzésére irányult. A BFVK Zrt. tájékoztatása alapján a fennmaradó összeg erejéig, audiovizuális technika 2022. januárjában került számlázásra, így a feladat teljes előirányzata 2022. évben felhasználásra került.

**7808 Egységes ingatlannyilvántartási rendszer létrehozása BFVK Zrt.**

|  |  |  |
| --- | --- | --- |
| Módosított előirányzat: | 246 185 | ezer Ft |
| Éves tény: | 90 502 | ezer Ft |
| Teljesítés: | 36,8 | % |

A cél egy olyan Egységes Központi Ingatlannyilvántartási rendszer létrehozása, amely a jelenleg használt különböző rendszereket egységesíti, jól kezelhetően, biztonságosan és megfelelően kezeli a felhasználói jogosultsági szinteket és kellően részletes adatokkal szolgál az Önkormányzat tulajdonában álló egyes ingatlanokról. A rendszer képes az adatbázisban tárolt adatok gyors összefoglalására, infografikai megjelenítésére, melynek a döntéselőkészítési folyamatokban nagy szerepe van. Az előkészítő munkára 2020. évben került sor. 2021. évben a hardver és szoftver beszerzés valósult meg, valamint műszaki specifikációra, üzleti tanácsadásra, interface fejlesztésre, szakértői szoftverfejlesztési tevékenységre, továbbá oktatásra történt kifizetés. A fennmaradó összegből 40.000 ezer Ft áttervezésre került 2022. évre.

**7848 Lakás beruházási feladatok -BFVK Zrt.**

|  |  |  |
| --- | --- | --- |
| Módosított előirányzat: | 44 585 | ezer Ft |
| Éves tény: | 41 286 | ezer Ft |
| Teljesítés: | 92,6 | % |

2021. évben tervezett 5 beruházási feladatból négy teljes egészében megvalósult. A Budapest IX. ker. Tagló u. 10. fűtéskorszerűsítésre további 2,6 millió Ft még felhasználható, amely újra tervezésre került a 2022. évi költségvetésben, illetve 0,6 millió Ft pedig további feladatra használható fel. 2021. évben az alábbi feladatok valósultak meg, egy feladat pedig részlegesen:

- VIII. Kőbányai út 22 – fűtőventillátorok beszerzése,

- VIII. Kőbányai út 22. – hő-, és füstérzékelő, valamint tűzjelző rendszer tervezése,

- VIII. Kőbányai út 22. – gázvezeték tömörségi felülvizsgálatán feltárt hibák javítása,

- XXI. Duna u. 2-4. – zárható kerékpártároló kivitelezése,

- IX. ker. Tagló u. 10. – fűtés korszerűsítés.

2022. évre áthúzódó feladat: IX. ker. Tagló u. 10. – fűtés korszerűsítés.

**7980 Kisértékű tárgyi eszköz beszerzés – BFVK Zrt.**

|  |  |  |
| --- | --- | --- |
| Módosított előirányzat: | 2 000 | ezer Ft |
| Éves tény: | 1 081 | ezer Ft |
| Teljesítés: | 54,1 | % |

Tömbházak és Nyugdíjasházak üzemeltetéséhez szükséges lakásfelszerelési eszközök, lakás karbantartási és üzemeltetési eszközök beszerzésére fordítható összeg, melyből a kifizetések következő évre történő áthúzódása miatt a fennmaradó összeg a 2022. évi költségvetésben került tovább tervezésre.

**7981 Lakás beruházási feladatok – BFVK Zrt.**

|  |  |  |
| --- | --- | --- |
| Módosított előirányzat: | 40 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A VIII. kerületi Kőbányai út 22. számú lakóépület hő és füstelvezető rendszer kiépítése valósul meg a feladat keretein belül. Az elsőre sikertelen közbeszerzési eljárást megismételve 2022. március 25. napján a munka megkezdődött. A kivitelezési idő 90 naptári nap a munkaterület átadásától számítva (2022. június 23.). A fennmaradó szabad keret terhére az épület közös területeire kamera rendszer telepítésére indít a cég pályázatot, mely a módosított engedélyokiratban szerepel.

**II. ker. Margit körút 66. elszámolása**

|  |  |  |
| --- | --- | --- |
| Módosított előirányzat: | 8 172 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Magyar Jég Kft.-vel kötött szerződés, illetve a szerződésben szereplő IT- KERT Kft. (VV Event Kft.) elszámolása 2019. évben megtörtént, a beruházás aktiválásakor kerül sor a pénzügyi rendezésre.

**Szociálpolitikai feladatok**

|  |  |  |
| --- | --- | --- |
| **Módosított előirányzat:** | **868 169** | **ezer Ft** |
| **Éves tény:** | **437 172** | **ezer Ft** |
| **Teljesítés:** | **50,4** | **%** |

***Önkormányzati feladatok***

**Fővárosi Önkormányzat Kútvölgyi Úti Idősek Otthona**

**7841 Idősotthonok férőhelyfejlesztésének előkészítése**

|  |  |  |
| --- | --- | --- |
| Módosított előirányzat: | 49 722 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Mártonhegyi út 53-57. ingatlanon lévő Idősek Otthona jelenlegi beépítési paramétereinek tisztázása érdekében, meghívásos pályázat alapján kiválasztott földmérővel az ingatlan felmérése elkészült, mely 2020. évben kifizetésre került. 2021. évben az új épület tervezéséhez indikatív árajánlatok kerültek bekérésre. A tervezés nem kezdődött el, mert a XII. kerületi Önkormányzat a szabályozási előírásokat nem módosította.

***Céljelleggel támogatott intézményi feladatok***

**210201 Fővárosi Önkormányzat Baross Utcai Idősek Otthona**

**7999 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 5 000 | ezer Ft |
| Éves tény: | 4 375 | ezer Ft |
| Teljesítés: | 87,5 | % |

A feladat megvalósítása során klíma berendezések beszerzésére, az elhasználódott informatikai eszközök és elavult szoftverek cseréjére, nagyüzemi hűtőszekrény, nagyüzemi fagyasztószekrény cseréjére, az elhasználódott kisértékű tárgyi eszközök pótlására került sor.

**Nagyüzemi mosogatógép beszerzése (vis maior)**

|  |  |  |
| --- | --- | --- |
| Módosított előirányzat: | 972 | ezer Ft |
| Éves tény: | 971 | ezer Ft |
| Teljesítés: | 99,9 | % |

Az Idősek Otthonában a nagyüzemi mosogatógép tönkrement, vis maior eljárás keretében új mosogatógépet szereztek be. A feladat befejeződött, pénzügyi rendezése megtörtént.

**210301 Fővárosi Önkormányzat Alacskai úti Idősek Otthona**

**8051 Tehergépjármű és személygépjármű beszerzés**

|  |  |  |
| --- | --- | --- |
| Módosított előirányzat: | 21 000 | ezer Ft |
| Éves tény: | 20 928 | ezer Ft |
| Teljesítés: | 99,7 | % |

2021. évben az intézmény elöregedett és gazdaságtalanul üzemeltetett két haszongépjárműve helyett személyszállító és ételszállító elektromos gépjárművek kerültek beszerzésre.

**7992 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 10 000 | ezer Ft |
| Éves tény: | 7 003 | ezer Ft |
| Teljesítés: | 70,0 | % |

Javíthatatlan, működés képtelen konyhai kisgépek, informatikai berendezések, irodatechnikai készülékek beszerzései történtek 2021. évben.

**Fűtési melegvíztároló cseréje (vis maior)**

|  |  |  |
| --- | --- | --- |
| Módosított előirányzat: | 523 | ezer Ft |
| Éves tény: | 523 | ezer Ft |
| Teljesítés: | 100,0 | % |

Az intézmény Mészáros Lőrinc utcai telephelyén a HMV tárolótartály javíthatatlan lyukadása miatt a tartály kicserélésre került a vis maior keret terhére.

**210401 Fővárosi Önkormányzat Vázsonyi Vilmos Idősek Otthona**

**8038 Ipari hűtők beszerzése**

|  |  |  |
| --- | --- | --- |
| Módosított előirányzat: | 2 000 | ezer Ft |
| Éves tény: | 1 966 | ezer Ft |
| Teljesítés: | 98,3 | % |

2021. évben az új ipari hűtőgépek vásárlása, illetve az engedélyokirat 1. sz. módosításával további kisebb hűtőgépek beszerzése megtörtént.

**8023 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 4 000 | ezer Ft |
| Éves tény: | 3 999 | ezer Ft |
| Teljesítés: | 100,0 | % |

Az intézmény működéséhez szükséges szakmai, konyhai, informatikai és üzemeltetési eszközök beszerzése 2021. évben megtörtént.

**210601 Fővárosi Önkormányzat Halom Utcai Idősek Otthona**

**7990 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 10 900 | ezer Ft |
| Éves tény: | 10 510 | ezer Ft |
| Teljesítés: | 96,4 | % |

Informatikai eszközök, irodatechnikai készülékek, orvostechnikai, háztartási, konyhai, mosodai eszközök, bútorok, berendezések beszerzése 2021. évben megtörtént.

**210701 Fővárosi Önkormányzat Kamaraerdei Úti Idősek Otthona**

**7552 Kamaraerdei úti telephely „B” épületének részleges rekonstrukciója**

|  |  |  |
| --- | --- | --- |
| Módosított előirányzat: | 80 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az építési engedélyt 2019. évben kapta meg az Idősek Otthona. A kivitelezés nem kezdődött el, mert a lift és a kert kialakítása tekintetében megváltozott az alapkoncepció, ezért szükségessé vált az építési dokumentáció módosítása. A terveket az Idősek Otthona saját költségvetéséből készítette el. A módosított építési engedély 2020. decemberében vált jogerőssé, ezért a megvalósulás nem kezdődhetett el.

2021. tavaszán az Intézmény új vezetésével való egyeztetés során kiderült, hogy más koncepciót szeretnének megvalósítani, a demens kert kialakításánál sürgetőbbé vált az épület rekonstrukciója. A megváltozott igények miatt újra módosítani kell az építési engedélyt. A terveztetés költségeit a Kamaraerdei úti Idősek Otthona viseli. A feladat 2022. évben folytatódik.

**8059 Központi telephely konyha rekonstrukció**

|  |  |  |
| --- | --- | --- |
| Módosított előirányzat: | 120 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az Intézmény 2021. évben felkért egy tervező céget a konyha állapotfelmérésére és megvalósíthatósági szakvélemény készítésére. A szakvélemény előzetes pénzügyi kalkulációja szerint az előirányzat nem nyújt fedezetet a konyha rekonstrukciójára, ezért a feladat megvalósítását még nem kezdték meg.

**7998 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 25 000 | ezer Ft |
| Éves tény: | 12 031 | ezer Ft |
| Teljesítés: | 48,1 | % |

A napi folyamatos működés fenntartásához elengedhetetlenül szükséges tárgyi eszközök év közben történő, a felmerülő igény szerinti beszerzése folyamatosan megtörtént. 2021. őszén poloska fertőzés volt a központi telephely B épületében, ezért az épület szinte összes bútora használhatatlanná vált. Az új bútorok beszerzése érdekében a feladat folytatódik 2022. évben.

**210801 Fővárosi Önkormányzat Kútvölgyi Úti Idősek Otthona**

**7925 Konyhai eszközök beszerzése**

|  |  |  |
| --- | --- | --- |
| Módosított előirányzat: | 4 953 | ezer Ft |
| Éves tény: | 4 953 | ezer Ft |
| Teljesítés: | 100,0 | % |

A beszerezni kívánt elektromos eszköz egy egyetemes konyhagép és a segédgépek. Elektromos kombi sütő-gőzpároló, professzionális mosogatógép, burgonya koptató, hűtőszekrények, mélyhűtőládák és rozsdamentes bútorok. A feladat 2020. évben maradéktalanul megvalósult. A számlák benyújtásra kerültek. A pénzügyi rendezés 2021. évben megtörtént.

**8011 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 4 191 | ezer Ft |
| Éves tény: | 4 191 | ezer Ft |
| Teljesítés: | 100,0 | % |

Az intézmény működéséhez elengedhetetlenül szükséges informatikai-, tárgyi-, valamint egyéb eszközök beszerzése a 2020. évben maradéktalanul megvalósult. A pénzügyi rendezés azonban áthúzódott 2021. évre.

**8046 Ételszállító gépjármű beszerzése**

|  |  |  |
| --- | --- | --- |
| Módosított előirányzat: | 7 000 | ezer Ft |
| Éves tény: | 7 000 | ezer Ft |
| Teljesítés: | 100,0 | % |

Az új ételszállító gépjármű beszerzése és számlájának kifizetése a 2021. évben maradéktalanul megvalósult.

**8078 Intézmény telephelyein lévő lakrészekben a bútorzat cseréje**

|  |  |  |
| --- | --- | --- |
| Módosított előirányzat: | 8 890 | ezer Ft |
| Éves tény: | 8 890 | ezer Ft |
| Teljesítés: | 100,0 | % |

A tervezett 20 db szekrény és 46 db ápolási ágy beszerzése, valamint pénzügyi rendezése is maradéktalanul megvalósult a 2021. évben.

**Félipari mosógép és forgódobos szárítógép beszerzése (vis maior)**

|  |  |  |
| --- | --- | --- |
| Módosított előirányzat: | 1 344 | ezer Ft |
| Éves tény: | 1 344 | ezer Ft |
| Teljesítés: | 100,0 | % |

Az intézmény napi zavartalan működése és a higiéniai előírások miatt a mosó- és szárítógépek cseréjét a vis maior keret terhére valósította meg az intézmény. 2021. évben a számla benyújtásra és kifizetésre került sor.

**210901 Fővárosi Önkormányzat Pesti Úti Idősek Otthona**

**7883 Mosodai ipari gépek beszerzése**

|  |  |  |
| --- | --- | --- |
| Módosított előirányzat: | 21 964 | ezer Ft |
| Éves tény: | 21 940 | ezer Ft |
| Teljesítés: | 99,9 | % |

4 db korszerű gázüzemű szárítógép és 1 db nagyteljesítményű kalander beszerzése és beüzemelése megtörtént. A pénzügyi rendezés megtörtént.

**8004 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 15 200 | ezer Ft |
| Éves tény: | 15 173 | ezer Ft |
| Teljesítés: | 99,8 | % |

Az Intézmény napi működéséhez szükséges tárgyi eszközök, berendezési tárgyak beszerzése 2021. évben maradéktalanul megvalósult. A számlák benyújtásra kerültek. A pénzügyi rendezés megtörtént.

**211401 Fővárosi Önkormányzat Gödöllői Idősek Otthona**

**7794 Tűzjelző rendszer kiépítése**

|  |  |  |
| --- | --- | --- |
| Módosított előirányzat: | 29 025 | ezer Ft |
| Éves tény: | 28 987 | ezer Ft |
| Teljesítés: | 99,9 | % |

2020. évben megvalósult a Főépületben a teljes körű tűzjelző, hő- és füstelvezető rendszer kiépítése, a füst- és tűzgátló ajtók cseréje, melyek pénzügyi rendezése megtörtént. 2021. évre áthúzódott a Felső Házban a padlástérben tűzjelző érzékelők telepítése, az Ozory ház portaszolgálatához átjelzés biztosítása munkarészek. A feladat befejeződött, pénzügyi rendezése megtörtént.

**7911 „A” jelű épületben felvonó csere**

|  |  |  |
| --- | --- | --- |
| Módosított előirányzat: | 38 100 | ezer Ft |
| Éves tény: | 17 372 | ezer Ft |
| Teljesítés: | 45,6 | % |

2020. évben a kivitelező cég kiválasztásra került, 2021. évben elkészültek a tervek, a Vállalkozó megkezdte a kivitelezést, májusban átadásra került az új lift. A feladat befejeződött, pénzügyi rendezése megtörtént.

**7875 Pavilonsori épületrészben betegemelő rendszer kiépítése**

|  |  |  |
| --- | --- | --- |
| Módosított előirányzat: | 42 000 | ezer Ft |
| Éves tény: | 24 716 | ezer Ft |
| Teljesítés: | 58,8 | % |

2020. évben a betegemelők beszerzésére közbeszerzést írt ki az Idősek Otthona, a kivitelező kiválasztásra került. 2021. évben a kivitelezés elkészült, 20 db új betegemelőt átadtak. A feladat befejeződött, pénzügyi rendezése megtörtént.

**8012 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 8 325 | ezer Ft |
| Éves tény: | 8 313 | ezer Ft |
| Teljesítés: | 99,9 | % |

A napi folyamatos működés fenntartásához elengedhetetlenül szükséges tárgyi eszközök év közben történő, a felmerülő igény szerinti beszerzése folyamatosan megtörtént. A feladat befejeződött, pénzügyi rendezése megtörtént.

**211501 Fővárosi Önkormányzat Gyulai Idősek Otthona**

**7973 Épület átalakítás és bővítés tervezése és megvalósítása**

|  |  |  |
| --- | --- | --- |
| Módosított előirányzat: | 60 000 | ezer Ft |
| Éves tény: | 34 468 | ezer Ft |
| Teljesítés: | 57,4 | % |

A jogerős és végrehajtható örökségvédelmi engedély birtokában készíthető el a kiviteli projekt tervdokumentáció. Az Intézmény kiírta a tervezési pályázatot 2021. évben, a nyertes tervezővel 2021. májusában aláírták a tervezői szerződést, mely 3 részre bontja a tervezést. Egyik rész az új, toldalék épület tervezése, második a meglévő épület tetőtér beépítése, a harmadik pedig a meglévő épület belső átalakítása. Az engedélyes terveket, valamint kiviteli terveket a generál tervező folyamatosan készíti. A tervezés befejezése 2022. évben történik meg. A feladat folyamatban van, az eddig benyújtott tervezési részszámlák elszámolásra kerültek.

**8035 Személyszállító gépjármű beszerzése**

|  |  |  |
| --- | --- | --- |
| Módosított előirányzat: | 12 000 | ezer Ft |
| Éves tény: | 11 977 | ezer Ft |
| Teljesítés: | 99,8 | % |

Az intézmény ellátottjainak rendszeres szállítása érdekében beszerzésre került egy 8 személyes, a gyógyászati segédeszközök szállítására is alkalmas személygépjármű.

**8001 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 9 637 | ezer Ft |
| Éves tény: | 9 634 | ezer Ft |
| Teljesítés: | 100,0 | % |

A napi folyamatos működés fenntartásához elengedhetetlenül szükséges tárgyi eszközök év közben történő, a felmerülő igény szerinti beszerzése folyamatosan megtörtént. A feladat befejeződött, pénzügyi rendezése megtörtént.

**212001 Fővárosi Önkormányzat Szombathelyi Idősek Otthona**

**7899 Nagykastély épület részleges átalakítása II. ütem**

|  |  |  |
| --- | --- | --- |
| Módosított előirányzat: | 25 000 | ezer Ft |
| Éves tény: | 24 947 | ezer Ft |
| Teljesítés: | 99,8 | % |

A feladat keretében a nagykastély épület emeletén négy darab háromágyas szoba fürdőszobával való kialakítása a kapcsolódó egyéb járulékos munkákkal valósult meg. 2021. évben a kivitelezés megvalósult, a kifizetés megtörtént.

**7900 Nagykastély épület földszint fokozott ápolási részleg kialakítása**

|  |  |  |
| --- | --- | --- |
| Módosított előirányzat: | 25 000 | ezer Ft |
| Éves tény: | 4 829 | ezer Ft |
| Teljesítés: | 19,3 | % |

Kialakításra kerül 2 darab fokozott ápolási szoba, mellette a nővérszoba és nővérpult, 2 darab lakószoba közös új fürdő-wc-vel, elkülönítő szoba, új fürdőszoba, a wc, előtér, és folyosó felújításával. A feladat előkészítése 2020. évben megtörtént, a koronavírus járvány miatt a kivitelezés megkezdése elhúzódott, 2021. évben az 1. részszámla került kifizetésre. A megvalósítás befejezése 2022. évben várható.

**7738 Főépület légtechnikai rendszer átalakítása és bővítése**

|  |  |  |
| --- | --- | --- |
| Módosított előirányzat: | 21 750 | ezer Ft |
| Éves tény: | 13 138 | ezer Ft |
| Teljesítés: | 60,4 | % |

A feladat előkészítése 2019. évben megkezdődött, mely során többletigény merült fel. A műszaki tartalom változtatása és a többletigény biztosítása a 2020. évi költségvetésben megtörtént. A kivitelezés 2021. évben megkezdődött, az 1. részszámla kifizetésre került. A megvalósítás befejezése 2022. évre áthúzódott.

**8014 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 6 000 | ezer Ft |
| Éves tény: | 5 916 | ezer Ft |
| Teljesítés: | 98,6 | % |

Az Intézmény működéséhez szükséges tárgyi eszközök (konyhai eszközök, számítástechnikai eszközök, szerszámok, gépek, berendezések), illetve a szakmai alapfeladatot segítő eszközök (gyógyászati segédeszköz, orvos diagnosztikai és orvostechnikai eszközök) beszerzésére került sor.

**212301 Fővárosi Önkormányzat Vámosmikolai Idősek Otthona**

**7712 Központban és telephelyeken konyhai eszközök, berendezések beszerzése, pótlása**

|  |  |  |
| --- | --- | --- |
| Módosított előirányzat: | 4 512 | ezer Ft |
| Éves tény: | 4 443 | ezer Ft |
| Teljesítés: | 98,5 | % |

A 2021. évi ütemben a 2 db ipari hulladékőrlő, 1 db fagyasztóláda, egyetemes konyhagép és tartozékainak továbbá rozsdamentes edények, ital és étel termoszok beszerzése történt meg. A visegrádi telephelyen 1 db klímaberendezés került kiépítésre a hűtők túlmelegedésének megakadályozása érdekében. A számlák benyújtásra kerültek. A pénzügyi rendezés megtörtént. A feladat befejeződött.

**7878 Visegrádi telephelyközponti tűzjelző rendszer kiépítése**

|  |  |  |
| --- | --- | --- |
| Módosított előirányzat: | 14 177 | ezer Ft |
| Éves tény: | 10 827 | ezer Ft |
| Teljesítés: | 76,4 | % |

A tűzjelző rendszer kivitelezése 2021. évben megtörtént. A számlák benyújtásra kerültek. A pénzügyi rendezés megtörtént. A feladat befejeződött.

**Bútor beszerzés (vis maior)**

|  |  |  |
| --- | --- | --- |
| Módosított előirányzat: | 105 | ezer Ft |
| Éves tény: | 95 | ezer Ft |
| Teljesítés: | 90,5 | % |

Az Intézmény vis maior eseményt jelentett be, a Visegrádi telephelyen ágyi poloska írtást kellett végezni. Az erősen fertőzött lakószoba bútorzatát és textíliáit megsemmisítették égetéssel. A megsemmisített bútorok pótlása megtörtént.

**8005 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 6 000 | ezer Ft |
| Éves tény: | 5 999 | ezer Ft |
| Teljesítés: | 100,0 | % |

Az Intézmény napi működéséhez szükséges tárgyi eszközök, berendezési tárgyak beszerzése 2021. évben maradéktalanul megvalósult. A számlák benyújtásra kerültek. A pénzügyi rendezés megtörtént.

**212701 Fővárosi Önkormányzat Budapesti Módszertani Szociális Központ és Intézményei**

**7721 A BMSZKI telephelyein biztonsági rendszerek bővítése, telepítése**

|  |  |  |
| --- | --- | --- |
| Módosított előirányzat: | 15 846 | ezer Ft |
| Éves tény: | 15 846 | ezer Ft |
| Teljesítés: | 100,0 | % |

Az Intézmény 2020. évben a feladat műszaki tartalmának bővítését kérte, hogy terjedjen ki a biztonságtechnikai berendezések mellett új tűzjelző és beléptető rendszerek telepítésére, az érintésvédelmi, tűzvédelmi, villámvédelmi jegyzőkönyvekben rögzített hiányosságok megszüntetésére, pótlására. 2020. évben az Intézmény által kért évi ütem szerint folyt a megvalósítás, a számlák benyújtása és pénzügyi rendezése. A feladat 2021. évben befejeződött és kifizetésre került.

**7853 BMSZKI, Aszódi úti telephely akadálymentesítés**

|  |  |  |
| --- | --- | --- |
| Módosított előirányzat: | 12 000 | ezer Ft |
| Éves tény: | 2 624 | ezer Ft |
| Teljesítés: | 21,9 | % |

Az Aszódi úti telephelyen a mozgáskorlátozott lakók elhelyezéséhez, a hatályos rendeletekben előírtak biztosítása érdekében átalakítások szükségesek. A 20 férőhelyhez az egyik nagyméretű raktárhelyiség kerül átalakításra kettő darab akadálymentes fürdőszobává egy közös előtérrel, a szobáknál a 10 darab szobaajtó kerül átalakításra küszöb mentessé tétellel. 2021. évben az előtérből udvarra vezető rámpa építése megvalósult.

**7745 Mosókonyhai berendezések folyamatos cseréje**

|  |  |  |
| --- | --- | --- |
| Módosított előirányzat: | 11 259 | ezer Ft |
| Éves tény: | 11 252 | ezer Ft |
| Teljesítés: | 99,9 | % |

A feladat 2019-2022. évek között biztosít előirányzatot a közegészségügyi, járványügyi kockázatok csökkentése, kiküszöbölése miatt folyamatosan szükséges beszerzésekre, mely keretében részben a mennyiségi hiányokat pótolja, részben a cserére szoruló gépek helyett szükség szerinti sorrendben és mennyiségben minden telephelyet érintően hagyományos mosógépek, centrifugák, nagy teljesítményű, folyamatos használatot elviselő félipari (ipari) mosó- és szárítógépek kerülnek ütemezetten beszerzésre. 2021. évben 54 darab Hajdú keverőtárcsás mosógép, 69 darab Hajdú centrifuga, 20 darab felültöltős mosógép, 1 darab kondenzációs szárítógép, 2 darab félipari mosógép beszerzésre és kifizetésre került sor.

**7799 Informatikai beruházás**

|  |  |  |
| --- | --- | --- |
| Módosított előirányzat: | 693 | ezer Ft |
| Éves tény: | 693 | ezer Ft |
| Teljesítés: | 100,0 | % |

A 2019. évben a közbeszerzési eljárás került lebonyolításra, a kivitelező kiválasztása megtörtént és a szállítási vállalkozási szerződés megkötésre került. Az informatikai berendezések beszerzése, beüzemelése, a számlák benyújtása és a pénzügyi rendezése nagy része megtörtént 2020. évben. 2021. évben a feladat befejezésre került.

**8053 Fehér köz telephely női-férfi vizesblokk kialakítása**

|  |  |  |
| --- | --- | --- |
| Módosított előirányzat: | 16 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat során 2 darab új vizes konténer (WC-k, mosdók, zuhanyozók, mosógép csatlakozások) kerül beszerzésre, a meglévő közművekre való csatlakozással (a régiek leszerelése és újak telepítése). Épül egy új zárt, csapadékvíz ellen szigetelt "nyaktag", hogy az ellátottak részére a fa épületből közvetlen átjárást biztosítson a férfi és női wc- mosdó, fürdési és mosási lehetőségekhez, anélkül, hogy a fa épületből ki kellene menni. A feladat előkészítése, a szerződéskötés 2021. évben megtörtént, kifizetés nem történt. A kivitelezés és a pénzügyi kifizetés 2022. évre húzódott át.

**7995 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 24 186 | ezer Ft |
| Éves tény: | 20 897 | ezer Ft |
| Teljesítés: | 86,4 | % |

Az Intézmény az év közbeni tervezett tárgyi eszköz beszerzéseit megvalósította, a pénzügyi kifizetések megtörténtek. A 2021. év végén történt beszerzések pénzügyi teljesítése 2022. évre húzódott át.

**7996 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 12 729 | ezer Ft |
| Éves tény: | 10 778 | ezer Ft |
| Teljesítés: | 84,7 | % |

Az Intézmény az év közbeni tervezett tárgyi eszköz beszerzéseit megvalósította, a pénzügyi kifizetések megtörténtek.

**Fejlesztő foglalkoztatáshoz kapcsolódó tárgyi eszköz beszerzés**

|  |  |  |
| --- | --- | --- |
| Módosított előirányzat: | 600 | ezer Ft |
| Éves tény: | 596 | ezer Ft |
| Teljesítés: | 99,3 | % |

Az Intézmény fejlesztő-foglalkoztatás tevékenységet végez, melynek fedezete pályázati forrásból biztosított. A pályázati támogatás összegét a Fővárosi Önkormányzat és a Slachta Margit Nemzeti Szociálpolitikai Intézet között létrejött FF-046/2-2021. számú finanszírozási szerződés tartalmazza. A szerződésben biztosított összeg központi, irányítószervi támogatásként került tovább utalásra az intézmény részére. A szerződés 2. számú módosítása rendelkezett arról, hogy 0,6 millió Ft működési támogatási összeg felhalmozási célra fordítható. A finanszírozási szerződés VI. fejezet 12. pontja szerint „Az Áht. 36. § (3) bekezdés alapján a finanszírozási szerződésben a fejlesztő foglalkoztatás működési támogatásból felhalmozási céllal átcsoportosított összeget a tárgyévben, azaz 2021. december 31-ig maradéktalanul fel kell használni.

**Köznevelési feladatok**

|  |  |  |
| --- | --- | --- |
| **Módosított előirányzat:** | **782 416** | **ezer Ft** |
| **Éves tény:** | **423 154** | **ezer Ft** |
| **Teljesítés:** | **54,1** | **%** |

***Önkormányzati feladatok***

**BSK Tárgyi eszköz beszerzés**

|  |  |  |
| --- | --- | --- |
| Módosított előirányzat: | 5 969 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Budapesti Sportszolgáltató Központ Közhasznú Nonprofit Kft. átvette a megszűnt Mozaik Gazdasági Szervezet táboroztatási feladatait. A táboroztatáshoz és a táborok karbantartásához, működéséhez szükséges tárgyi eszközök, berendezési tárgyak beszerzésére az engedélyokirat decemberben lett jóváhagyva. A beszerzések elkezdődtek, de a számlák benyújtása 2022 évben történik meg. Kifizetés nem történt.

**7170 Vakok Óvodája Általános Iskolája óvoda épület külső lift építése**

|  |  |  |
| --- | --- | --- |
| Módosított előirányzat: | 130 243 | ezer Ft |
| Éves tény: | 40 279 | ezer Ft |
| Teljesítés: | 30,9 | % |

A Mozaik Gazdasági Szervezet az eredményes közbeszerzési eljárás lefolytatását követően 2020. március hónapban kötötte meg a feladat megvalósítására vonatkozó Vállalkozási Szerződést, melyet követően a kivitelezési munkák megkezdődtek. A teljes feladat műszaki tartalmát a vállalkozó nem tudta megvalósítani, ezért a vállalkozási szerződést fel kellett bontani. A Mozaik Gazdasági Szervezet megszüntetésével az általa megkötött Vállalkozási Szerződés és Megbízási szerződés megbízói pozíciójába 2021. április 1-től az Önkormányzat került.

A feladat folytathatósága érdekében a beruházással kapcsolatos elszámolási kérdések rendezésére többoldalú Megállapodás került megkötésre annak érdekében, hogy a műszaki ellenőr által igazolt, a fővállalkozó felé fennálló alvállalkozói követelések kiegyenlítésre kerülhessenek. Az alvállalkozókfelé az elszámolás megtörtént. Az Önkormányzat a fővállalkozóval szemben kötbér érvényesítés iránt keresetet nyújtott be a Budapest Környéki Törvényszékhez. A kivitelezés befejezéséhez szükséges tervek elkészültek, a beruházás befejezési munkáira irányuló közbeszerzési eljárás 2021. évben megindításra került.

**FROKK székhely biztosítása**

|  |  |  |
| --- | --- | --- |
| Módosított előirányzat: | 118 749 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Fővárosi Önkormányzat – a Romano Kher Budapesti Roma Művelődési Ház feladatellátásának biztosításaként 2021. évben megvásárolta a 1070 Budapest, VII. kerület, Király utca 67. szám alatti ingatlanoknak, az Aktuál Bau Építőipari és Kereskedelmi Kft. tulajdonában lévő ingatlanrészeit. Az ingatlanvásárlás során maradt 118.749 ezer Ft maradvány 2022. évben az ingatlanvásárlással összefüggő első eszközbeszerzésre (50.000 ezer Ft), valamint a „Romano Kher Budapesti Roma Művelődési Ház székhely rekonstrukció” – Napház utcai ingatlan – felújítására (68.749 ezer Ft) kerül felhasználásra.

**8093 FROKK székhely biztosítása**

|  |  |  |
| --- | --- | --- |
| Módosított előirányzat: | 419 100 | ezer Ft |
| Éves tény: | 330 000 | ezer Ft |
| Teljesítés: | 78,7 | % |

A 2 helyrajzi számon nyilvántartott ingatlan (1070 Budapest, Király u. 67. földszint + pinceszint) adásvétele megtörtént. A vételár kifizetésre került. A feladat befejeződött. A fordított áfa része a feladatnak az áfa bevallásnak és elszámolásnak megfelelően 2022. januárban teljesült.

***Céljelleggel támogatott intézményi feladatok***

**390401 Mozaik Gazdasági Szervezet**

**7170 Vakok Óvodája Általános Iskolája óvoda épület külső lift építése**

|  |  |  |
| --- | --- | --- |
| Módosított előirányzat: | 4 193 | ezer Ft |
| Éves tény: | 4 193 | ezer Ft |
| Teljesítés: | 100,0 | % |

A Mozaik Gazdasági Szervezet az eredményes közbeszerzési eljárás lefolytatását követően 2020. március hónapban kötötte meg a feladat megvalósítására vonatkozó Vállalkozási Szerződést, miután a kivitelezési munkák megkezdődtek. A teljes feladat műszaki tartalmát a vállalkozó nem tudja megvalósítani, ezért a vállalkozási szerződést fel kellett bontani. Szükségessé vált a rendelkezésre álló forrás megemelése, melyet az Intézmény biztosított.

**7921 Orosdy kastély táborhely: étkezőben és az aulában bútorok beszerzése**

|  |  |  |
| --- | --- | --- |
| Módosított előirányzat: | 1 590 | ezer Ft |
| Éves tény: | 1 589 | ezer Ft |
| Teljesítés: | 99,9 | % |

A beszerzésekre a szerződést 2020. decemberében megkötötték, a bútorok szállítása 2021. évben (60 darab szék, 10 darab étkező asztal, 5 darab kihúzható ágy és 5 darab szivacs kihúzható ágyra) teljesült, a pénzügyi kifizetés megtörtént.

**390411 Fővárosi Önkormányzat Óvodája**

**7891 Foglalkoztatási és fejlesztő eszközök beszerzése**

|  |  |  |
| --- | --- | --- |
| Módosított előirányzat: | 570 | ezer Ft |
| Éves tény: | 554 | ezer Ft |
| Teljesítés: | 97,2 | % |

A feladat keretében foglalkoztatási eszközök, fejlesztő játékok beszerzése történt meg 2021. évben, a feladat folytatódik.

**7877 Infokommunikációs eszközök beszerzése**

|  |  |  |
| --- | --- | --- |
| Módosított előirányzat: | 935 | ezer Ft |
| Éves tény: | 919 | ezer Ft |
| Teljesítés: | 98,3 | % |

2020. évben megtörtént a tervezett infokommunikációs berendezések beszerzése, az áthúzódott pénzügyi teljesítés megtörtént 2021. évben.

**7924 Bútorzat csere**

|  |  |  |
| --- | --- | --- |
| Módosított előirányzat: | 488 | ezer Ft |
| Éves tény: | 469 | ezer Ft |
| Teljesítés: | 96,1 | % |

2020. évben beszerzésre kerültek székek, asztalok, polcok, szekrények. A beszerzés 2021. évben befejeződött, a pénzügyi rendezés megtörtént.

**7884 Kisértékű tárgyi eszközök beszerzése**

|  |  |  |
| --- | --- | --- |
| Módosított előirányzat: | 770 | ezer Ft |
| Éves tény: | 762 | ezer Ft |
| Teljesítés: | 99,0 | % |

A napi folyamatos működés fenntartásához elengedhetetlenül szükséges tárgyi eszközök év közben történő, a felmerülő igény szerinti beszerzése folyamatosan megtörtént. A feladat befejeződött, a pénzügyi rendezése megtörtént.

**7993 Tárgyi eszközök beszerzés**

|  |  |  |
| --- | --- | --- |
| Módosított előirányzat: | 500 | ezer Ft |
| Éves tény: | 463 | ezer Ft |
| Teljesítés: | 92,6 | % |

A napi folyamatos működés fenntartásához elengedhetetlenül szükséges tárgyi eszközök év közben történő, a felmerülő igény szerinti beszerzése folyamatosan megtörtént. A feladat befejeződött, pénzügyi rendezése megtörtént.

**390421 Cseppkő Óvoda**

**7876 Kamera, riasztó rendszer bővítése**

|  |  |  |
| --- | --- | --- |
| Módosított előirányzat: | 467 | ezer Ft |
| Éves tény: | 467 | ezer Ft |
| Teljesítés: | 100,0 | % |

2020. évben a kamerarendszer bővítés elkészült, a pénzügyi kifizetése megtörtént. A riasztórendszer bővítése is megtörtént, a pénzügyi kifizetése 2021. évben megvalósult.

**7957 Ipari mosogatógép beszerzése**

|  |  |  |
| --- | --- | --- |
| Módosított előirányzat: | 698 | ezer Ft |
| Éves tény: | 698 | ezer Ft |
| Teljesítés: | 100,0 | % |

A beszerzés és a feladat pénzügyi rendezése megtörtént.

**8050 Udvari mosdó kialakítása**

|  |  |  |
| --- | --- | --- |
| Módosított előirányzat: | 2 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat keretében a játszó udvaron kerül kialakításra 1 db mosdó, WC-, új építéssel, úgy, hogy a meglévő épülethez csatlakozzon. 2021. évben az előkészítési munkák valósultak meg (településképi bejelentés eljárás kérdése), pénzügyi teljesítés nem történt. A feladat folytatódik 2022. évben.

**7991 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 580 | ezer Ft |
| Éves tény: | 579 | ezer Ft |
| Teljesítés: | 99,8 | % |

A napi folyamatos működés fenntartásához elengedhetetlenül szükséges tárgyi eszközök év közben történő, a felmerülő igény szerinti beszerzése folyamatosan megtörtént. A feladat befejeződött, pénzügyi rendezése megtörtént.

**390431 Fővárosi Roma Oktatási és Kulturális Központ**

**8031 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 1 000 | ezer Ft |
| Éves tény: | 888 | ezer Ft |
| Teljesítés: | 88,8 | % |

A rendezvények lebonyolításához, dokumentálásához, valamint a gyűjtemények archiválásához szükséges informatikai eszközállomány bővítése, a képzőművészeti közgyűjtemény állandó kiállítóhelyének működését biztosító biztonságtechnikai anyagok, műszerek beszerzése megvalósult 2021. évben. A számlák kifizetésre kerültek az év végéig.

**390441 Deák17 Gyermek és Ifjúsági Művészeti Galéria**

**7889 Berendezések beszerzése**

|  |  |  |
| --- | --- | --- |
| Módosított előirányzat: | 892 | ezer Ft |
| Éves tény: | 881 | ezer Ft |
| Teljesítés: | 98,8 | % |

Bútorok, polcok, posztamensek és egyéb kiállítási berendezések beszerzése a Galéria által tervezett rendezvények, kiállítások megvalósításának ütemében, a megvalósítás során felmerülő igényekhez igazodva év közben folyamatosan teljesült. A feladat befejeződött, pénzügyi rendezése megtörtént.

**7918 Deák17 Gyermek és Ifjúsági Művészeti Galéria utcaportál**

|  |  |  |
| --- | --- | --- |
| Módosított előirányzat: | 1 500 | ezer Ft |
| Éves tény: | 1 499 | ezer Ft |
| Teljesítés: | 99,9 | % |

A feladat keretében a Deák Ferenc utca 17. számú ház elé gránit és réz bevonatú lábtörlő kő elhelyezése a Deák 17 Gyermek és Ifjúsági Művészeti Galéria kétnyelvű logójával valósul meg. A kivitelezővel 2020. évben megkötötték a szerződést, a lábtörlő kő elhelyezése 2021. évben megtörtént. A feladat befejeződött, pénzügyi rendezése megtörtént.

**7888 Kisértékű tárgyi eszközök beszerzése**

|  |  |  |
| --- | --- | --- |
| Módosított előirányzat: | 10 | ezer Ft |
| Éves tény: | 10 | ezer Ft |
| Teljesítés: | 100,0 | % |

Az üzemeltetéshez elengedhetetlenül szükséges kisértékű tárgyi eszközök év közben történő, a felmerülő igény szerinti beszerzése folyamatosan megtörtént. A feladat befejeződött, a pénzügyi rendezése megvalósult.

**7989 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 500 | ezer Ft |
| Éves tény: | 308 | ezer Ft |
| Teljesítés: | 61,6 | % |

A napi folyamatos működés fenntartásához elengedhetetlenül szükséges tárgyi eszközök év közben történő, a felmerülő igény szerinti beszerzése folyamatosan megtörtént. A feladat befejeződött, a pénzügyi rendezése megvalósult.

**390501 Étkeztetési Szolgáltató Gazdasági Szervezet**

**7901 Ételszállító járművek beszerzése**

|  |  |  |
| --- | --- | --- |
| Módosított előirányzat: | 31 420 | ezer Ft |
| Éves tény: | 7 350 | ezer Ft |
| Teljesítés: | 23,4 | % |

2021. évben 1 db FIAT Doblo kistehergépjármű és 1 db Renault Trafic kistehergépjármű került beszerzésre. A koronavírus járvány miatt a beszerzések egy része valósult meg, a tervezett vásárlások 2022. évben folytatódnak.

**8071 Étkeztetési Szolgáltató Gazdasági Szervezet berendezések pótlása**

|  |  |  |
| --- | --- | --- |
| Módosított előirányzat: | 5 000 | ezer Ft |
| Éves tény: | 1 207 | ezer Ft |
| Teljesítés: | 24,1 | % |

Az irodaszint működéséhez szükséges bútorok, gépek és berendezések kerültek beszerzésre. A pénzügyi rendezés részben áthúzódott 2022. évre.

**8013 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 25 000 | ezer Ft |
| Éves tény: | 9 061 | ezer Ft |
| Teljesítés: | 36,2 | % |

Az Intézmény főző- és tálaló konyháiban gépek, berendezések, eszközök és bútorzatok kerültek beszerzésre. A pénzügyi rendezés részben áthúzódott 2022. évre.

**Kulturális feladatok**

|  |  |  |
| --- | --- | --- |
| **Módosított előirányzat:** | **9 954 059** | **ezer Ft** |
| **Éves tény:** | **2 711 248** | **ezer Ft** |
| **Teljesítés:** | **27,2** | **%** |

***Önkormányzati feladatok***

**Katona József Színház Nonprofit Kft.**

**Új kiszolgálóhelyiség vásárlása**

|  |  |  |
| --- | --- | --- |
| Módosított előirányzat: | 37 300 | ezer Ft |
| Éves tény: | 34 800 | ezer Ft |
| Teljesítés: | 93,3 | % |

A színház épületében a korábban bérelt lakás megvásárlására nyílt lehetőség. Az adás-vétel lebonyolítása 2021. évben megtörtént.

**Örkény István Színház Nonprofit Kft.**

**7951 Örkény István Színház funkcionális bővítése Asbóth utcai ingatlanokkal**

|  |  |  |
| --- | --- | --- |
| Módosított előirányzat: | 375 070 | ezer Ft |
| Éves tény: | 179 018 | ezer Ft |
| Teljesítés: | 47,7 | % |

A feladat 2020. év végén indult a tervezési részfeladattal. Számla nem került benyújtásra, így a feladat tényleges megvalósítása teljes egészében áthúzódott 2021. évre. Megvalósításra kerültek a műszaki projektmenedzseri és ellenőri feladatok, szcenikai, elektroakusztikai eszközök beszerzése és megkezdődtek az építési feladatok is. A feladat folytatódik 2022. évben.

**7952 Örkény István Színház próbahelyiség klimatizálása**

|  |  |  |
| --- | --- | --- |
| Módosított előirányzat: | 748 | ezer Ft |
| Éves tény: | 748 | ezer Ft |
| Teljesítés: | 100,0 | % |

A feladat 2020. év végén indult. A klímaberendezések beszerzése, beépítése és beüzemelése megtörtént, a pénzügyi rendezése 2021. évben megtörtént.

**BKM Nonprofit Zrt.**

**Városliget középületeinek hűtési energiával történő ellátása**

|  |  |  |
| --- | --- | --- |
| Módosított előirányzat: | 842 979 | ezer Ft |
| Éves tény: | 842 979 | ezer Ft |
| Teljesítés: | 100,0 | % |

A Városliget középületeinek hűtési energiával történő ellátása előkészítése tárgyában 2018. június 27. napján Megállapodás jött létre a Főtáv Zrt. és a Fővárosi Önkormányzat között.

A Főtáv Zrt. a Városligeti Műjégpálya gépházában a hidegenergia szolgáltatásához szükséges beruházást elvégezte, és 2021. augusztus 19-én a műszaki átadás-átvételi eljárás lezárásra került. A beruházás eredményeképpen a Városligeti Műjégpálya gépházának átalakítása magában foglalta a megnövekedett hűtési kapacitás biztosításához szükséges berendezések cseréjét, illetve a jelen Megállapodás megkötésének időpontja szerinti rendszer részleges átalakítását. Az öt darab hűtési kompresszorból két darab kompresszor új, nagyobb teljesítményűre került kicserélésre, illetve szintén nagyobb teljesítményűre kerültek kicserélésre az evaporatív kondenzátorok. Az Önkormányzat jelenleg a tulajdonában álló vagyonelemekhez telepített berendezések vonatkozásában határozott időtartamra szóló hasznosítási jogot biztosít a BFK részére tervezetten 2021. november 1. napjától 19 évig.

**6719 FÁNK Pannon Park Projekt fejlesztése koordinációja**

|  |  |  |
| --- | --- | --- |
| Módosított előirányzat: | 270 973 | ezer Ft |
| Éves tény: | 270 971 | ezer Ft |
| Teljesítés: | 100,0 | % |

2017. december 11-én az Önkormányzat és az ENVIRODUNA Kft. között megállapodás született a Fővárosi Állat- és Növénykert Pannon Park Projekt megvalósításával összefüggő szervezési/koordinációs feladatok ellátására.

2020. évben a megállapodás módosításra került, melyben kibővítésre kerültek az Enviroduna Kft. feladatai (közbeszerzési eljárások előkészítése, projektstátusz felvétele, döntési javaslat készítése). A Biodóm szerkezetépítése 2020. évben befejeződött, a műszaki-átadás átvétel a IV. negyedévben lezárult, a pénzügyi rendezés 2021. évre húzódott át.

***Céljelleggel támogatott intézményi feladatok***

**540101 Fővárosi Szabó Ervin Könyvtár**

**7495 VI. kerületi új tagkönyvtár létesítése**

|  |  |  |
| --- | --- | --- |
| Módosított előirányzat: | 228 602 | ezer Ft |
| Éves tény: | 222 261 | ezer Ft |
| Teljesítés: | 97,2 | % |

A FSZEK két egymáshoz közel eső kerületi tagkönyvtárát kívánja integrálni egy nagyobb alapterületű ingatlan rekonstrukciója keretében. Az ingatlan teljes körű rekonstrukciójával új tagkönyvtár létesítése történik mintegy 625 m2 pince és földszint alapterületen. Az engedélyezési tervek elkészültek és benyújtásra kerültek. 2018. évben a tervezési számlák kerültek kifizetésre, a közbeszerzési eljárás megindult, a kivitelező kiválasztása 2019. évben megtörtént. A nyertes vállalkozó 2019. októberben kezdte meg a kivitelezést, mely 2021. májusban fejeződött be. A kivitelező vállalkozó részére a kifizetés megtörtént. A kialakított új könyvtárba megkezdték a készletek beszerzését. A készletbeszerzés áthúzódik 2022. évre.

**Könyvtári érdekeltségnövelő támogatásból állománygyarapítás és informatikai eszköz beszerzés 2021**

|  |  |  |
| --- | --- | --- |
| Módosított előirányzat: | 30 000 | ezer Ft |
| Éves tény: | 30 000 | ezer Ft |
| Teljesítés: | 100,0 | % |

Az állománygyarapítás és informatikai eszköz beszerzés befejeződött, pénzügyi rendezése megtörtént.

**Könyvtári állománygyarapítás**

|  |  |  |
| --- | --- | --- |
| Módosított előirányzat: | 5 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A beruházás a Magyarországon és más országokban megjelenő magyar nyelvű nyomtatott könyvek beszerzését jelenti. Kifizetés még nem történt a feladatra.

**Tehergépjármű beszerzés**

|  |  |  |
| --- | --- | --- |
| Módosított előirányzat: | 7 000 | ezer Ft |
| Éves tény: | 7 000 | ezer Ft |
| Teljesítés: | 100,0 | % |

A tehergépjárművet beszerezte a Könyvtár, a feladat befejeződött, pénzügyi rendezése megtörtént.

**540111 Budapesti Művelődési Központ**

**7845 BMK új székhely kialakításának előkészítése**

|  |  |  |
| --- | --- | --- |
| Módosított előirányzat: | 7 100 | ezer Ft |
| Éves tény: | 6 900 | ezer Ft |
| Teljesítés: | 97,2 | % |

Az előkészítés a VII. kerület Kertész utca 15. szám alatti ingatlan átalakításához szükséges tervek elkészítését jelenti. Az Intézmény beszerzési eljárás keretében elkezdte a tervező kiválasztását. 2020. évben a nyertes tervező cég megkezdte a tervezést, a tervezés befejeződött 2021. évben, pénzügyi rendezése megtörtént.

**8019 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 787 | ezer Ft |
| Éves tény: | 777 | ezer Ft |
| Teljesítés: | 98,7 | % |

Az Intézmény 2021. évben a koronavírus járvány miatt, a kulturális rendezvények online lebonyolításához szükséges mobil technikai és informatikai eszközök beszerzését elvégezte.

**550101 Budapesti Történeti Múzeum**

**7181 Aquincumi múzeum kerítés rekonstrukció**

|  |  |  |
| --- | --- | --- |
| Módosított előirányzat: | 9 644 | ezer Ft |
| Éves tény: | 1 500 | ezer Ft |
| Teljesítés: | 15,6 | % |

A Szentendrei út mentén húzódó kerítés elöregedett, javíthatatlan, balesetveszélyes. A 2018. évi előirányzatból valósult meg a kerítés több lépcsős tervezése, melynek időigénye megnőtt a terület tulajdonviszonyainak tisztázása és tulajdonosi hozzájárulások beszerzésének időtartamával. A BTM által konzorciumi tagként, Óbuda Békásmegyer Önkormányzatának vezetésével benyújtandó VEKOP 4.1.2.17. pályázatból tervezik megvalósítani a Múzeum új arculataként megjelenő kerítés teljeskörű átépítését, és a romkerti díszkivilágítást, mellyel a tervezett kerítéshez tartozó információs felületek használhatók, értelmezhetők lesznek. A VEKOP pályázat a kiállítási terek, területek hálózatosodását támogatja, így az Aquincumi Múzeum kerítésén túl egyéb helyszínek bevonása is szükséges a projektbe. Az óbudai (katonai) amfiteátrum díszkivilágításának kivitelezése és a római limes budapesti szakaszával foglalkozó állandó kiállítás készül az Aquincumi Múzeum alagsori Élményterében (virtuális elemekkel kiegészülve) a pályázati forrásból.

A kiviteli tervek elkészültek, kifizetésre kerültek. A feladaton még rendelkezésre álló összegből a VEKOP pályázat projektelemeinek tervezésére és a balesetveszélyes állapotban lévő kerítésszakaszok cseréjére kerül sor 2022. évben.

**7869 Aquincumi múzeum leletraktárának bővítése, klimatizálása**

|  |  |  |
| --- | --- | --- |
| Módosított előirányzat: | 64 840 | ezer Ft |
| Éves tény: | 48 827 | ezer Ft |
| Teljesítés: | 75,3 | % |

Az Aquincumi Múzeum Záhony utcai épületében kapott helyett a leletraktár. A három szintes raktárszárny nem temperált, nem hőszigetelt tömörraktár befogadására lett tervezve. A terveken a pinceszinten szerepel egy hűtött raktár, mely a speciális tárolási körülményeket igénylő leletek tárolására szolgál. A kivitelezés 2021. évben elkezdődött, a benyújtott számlák kifizetésre kerültek. A kivitelezés 2022. évben fejeződik be.

**7871 Aquincumi múzeum MHSZ épület klimatizálása, elektromos hálózat átépítése bővítése**

|  |  |  |
| --- | --- | --- |
| Módosított előirányzat: | 23 421 | ezer Ft |
| Éves tény: | 23 421 | ezer Ft |
| Teljesítés: | 100,0 | % |

A munkafeltételek biztosítása érdekében szükséges az épületben a klímarendszer kiépítése, mely feltételezi az elektromos rendszer bővítését. 2020. évben a kivitelezés elkezdődött és 2021. évben fejeződött be. A számlák benyújtásra kerültek. A pénzügyi rendezés megtörtént.

**7872 Műtárgyak digitalizálása és számítástechnikai fejlesztés**

|  |  |  |
| --- | --- | --- |
| Módosított előirányzat: | 32 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

2020. évben a feladat végrehajtása az igények pontos felmérésével és a fejlesztés pontos megtervezésével kezdődött. A fejlesztés négy évre ütemezetten került tervezésre. 2021. évben kifizetés nem történt. Az előirányzat áttervezésre került 2022. évre.

**7873 Szerverfejlesztés és tárhely bővítés**

|  |  |  |
| --- | --- | --- |
| Módosított előirányzat: | 23 800 | ezer Ft |
| Éves tény: | 22 431 | ezer Ft |
| Teljesítés: | 94,2 | % |

Az Informatikai fejlesztési koncepció a Budapesti Történeti Múzeum IT rendszerére vonatkozóan elkészült, kifizetésre került. 2021. évtől három év alatt kerül kiépítésre a teljes rendszer a múzeum összes intézményében, mely mintegy 450 végfelhasználót szolgál ki. A 2021. évi ütem elkészült, kifizetésre került. A maradvány előirányzat áttervezésre került 2022. évre.

**7665 Szent István király szobor létesítése**

|  |  |  |
| --- | --- | --- |
| Módosított előirányzat: | 12 893 | ezer Ft |
| Éves tény: | 11 310 | ezer Ft |
| Teljesítés: | 87,7 | % |

A Fővárosi Közgyűlés 136/2017. (01.25.) számú határozatával úgy döntött, hogy Szent István királyt ábrázoló szobrot helyez el a Szent István parkban, melynek avatására 2019. augusztus 20-án került volna sor. A műalkotás készítésének ideje alatt a szobor elhelyezésének helyszíne megváltozott. 2021. évben pályázattal kiválasztották a művészt, aki elkészítette a szobrot, melyet 2021. augusztus 20-án avatták fel. A feladat befejeződött, pénzügyi rendezése megtörtént.

**7723 Budapest Galéria Lajos u-i kiállítóhely villámvédelmének kiépítése-tervezés**

|  |  |  |
| --- | --- | --- |
| Módosított előirányzat: | 5 000 | ezer Ft |
| Éves tény: | 4 800 | ezer Ft |
| Teljesítés: | 96,0 | % |

A pontos műszaki tartalom meghatározása érdekében, szükséges az épület tetőszerkezet helyreállításának és a villámvédelmének a megtervezése. A tervezési feladat a 2020. évben kezdődött, azonban számla nem került benyújtásra, így a megvalósítás befejezése és a pénzügyi rendezés 2021. évben történt meg.

**7118 Vármúzeum Barokk Csarnok üvegtető csere és rekonstrukció I. és II. ütem**

|  |  |  |
| --- | --- | --- |
| Módosított előirányzat: | 1 036 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az üvegtető csere elkészült. A pénzügyi elszámolás 2018. évben történt meg. A madarak elleni védelem kiépítésére az előirányzat nem elegendő, így az 2021. évben nem valósult meg. A maradvány elvonásra került.

**7842 BTM Aquincum Múzeum rekonstrukciójának előkészítése**

|  |  |  |
| --- | --- | --- |
| Módosított előirányzat: | 32 000 | ezer Ft |
| Éves tény: | 18 120 | ezer Ft |
| Teljesítés: | 56,6 | % |

Az Aquincumi Múzeum és Régészeti park régi kiállítóépülete 120 éves, rendkívül rossz állapotban van: a hátsó szárny süllyed, födéme beszakadt, életveszélyes. A teljes épület (egy része műemlék) felújításra szorul, a közművek felújítása, tető csere, szigetelés szükséges. Az épületben állandó múzeumtörténeti kiállítást, kávézót, múzeumpedagógiai foglalkoztatót, raktárt és kutatói vendégszobákat terveznek kialakítani. A kiválasztott tervező elkészítette az építési koncepciót. Az engedélyezési tervek elkészültek 2021. évben. Az örökségvédelmi építési engedély megszerzése után szükséges a kiviteli tervek elkészítése is. A maradvány előirányzat áttervezésre került 2022. évre.

**7852 BTM A Vármúzeumi „Buda-a királyi méltóság széke és trónusa” című állandó kiállításának installációja, korszerűsítése (Gótikus terem előtere)**

|  |  |  |
| --- | --- | --- |
| Módosított előirányzat: | 2 000 | ezer Ft |
| Éves tény: | 2 000 | ezer Ft |
| Teljesítés: | 100,0 | % |

Az emberi erőforrások minisztere – a belügyminiszterrel és a nemzetgazdasági miniszterrel egyetértésben – pályázatot hirdetett a Muzeális intézmények szakmai támogatása (Kubinyi Ágoston Program) céljára. A Fővárosi Önkormányzat, mint a Budapesti Történeti Múzeumnak a fenntartója, benyújtotta kérelmét „Buda – a királyi méltóság széke és trónusa” címmel, a Budapesti Történeti Múzeum középkori királyi palota megújuló kiállítása – reneszánsz terem, gótikus terem és előtere megújítására. Az emberi erőforrások miniszterének 2019. november 25-én kelt döntése és az ennek megfelelő támogatási szerződés alapján Budapest Főváros Önkormányzata a fenti célra 2 000 ezer Ft támogatásban részesült.

A felhasználás 2020. évre húzódott át, amelynek során az Intézmény szerződést kötött a kiállítás vitrinjének létrehozására. Egy vitrin megvalósult kiállítási tárgyakkal, feliratokkal, múzeumpedagógiai szemléltető eszközökkel. Pénzügyi rendezése 2021. évben megtörtént.

**7813 BTM – Budapest Galéria Háború(k)ban megerőszakolt nők emlékműve**

|  |  |  |
| --- | --- | --- |
| Módosított előirányzat: | 20 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Fővárosi Közgyűlés határozatában úgy döntött, hogy emlékművet állít a Háborúkban megerőszakolt nők emlékére. A téma kényessége miatt a feladat végrehajtása, a megfelelő helyszín kiválasztása alapos előkészítést igényel. Ezek a feladatok 2020. évre voltak ütemezve, melyek áthúzódtak 2021. évre. Pénzügyi kifizetés nem történt a feladaton, a feladat folytatódik 2022. évben.

**7953 BTM Raktározási kapacitásbővítése és régészeti bemutató és múzeumpedagógiai központ létesítése IV. ker. Baross u. 39-41**

|  |  |  |
| --- | --- | --- |
| Módosított előirányzat: | 11 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A projekt előkészítés részfolyamatai: felmérések, szakvélemények beszerzése, feltárások elvégzése, tervezési program összeállítása. 2021. évben kifizetés nem történt. A teljes előirányzat áttervezésre került 2022. évre.

**8041 Szállítógépjármű beszerzése**

|  |  |  |
| --- | --- | --- |
| Módosított előirányzat: | 12 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A szállítógépjármű kiválasztása és megrendelése megtörtént 2021 évben. A jármű átvétele 2022. májusában várható. 2021. évben kifizetés nem történt. A teljes előirányzat áttervezésre került 2022 évre.

**8017 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 13 000 | ezer Ft |
| Éves tény: | 5 985 | ezer Ft |
| Teljesítés: | 46,0 | % |

A feladat keretében az Intézmény gyűjteményeinek gazdagítása céljából műtárgyak vásárlására, valamint az éves működés fenntartásához szükséges kisértékű eszközbeszerzésekre (szerszám, irodai eszköz, bútor, telefon stb.) került sor 2021. évben.

**Fegyveres biztonsági őrök felszerelése**

|  |  |  |
| --- | --- | --- |
| Módosított előirányzat: | 800 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az Országos Rendőr-Főkapitányság határozatában a BTM fegyveres biztonsági őrségének létszámát négy fővel megemelte, részükre szükséges a kötelezően előírt felszerelés beszerzése. A beszerzésre vonatkozó engedélyokirat 2021. decemberben került jóváhagyásra. A központi beszerzések elkezdődtek, de a számlák benyújtása 2022. évben történik meg. Kifizetés nem történt.

**550111 Bartók Béla Emlékház**

**Az Emlékház kiállítási koncepciója megújításának I. üteme, zenehallgatási állomások létesítése interaktív estközök beépítésével**

|  |  |  |
| --- | --- | --- |
| Módosított előirányzat: | 4 878 | ezer Ft |
| Éves tény: | 0 | ezer Ft |
| Teljesítés: | 0,0 | % |

A fogadószinten, a 2. emeleti szinten és a padlástérben kerülnek elhelyezésre a gyerekbarát, interaktív zenehallgatási eszközök, amelyek elkészítésére az árajánlat bekérése megtörtént. Az ehhez szükséges berendezési tárgyak (párásító készülékek, tekerőlant, asztalok, székek) beszerzése, film készítés, szerelési munkák 2019. évben megkezdődtek. A koronavírus járvány miatt bezárásra került intézményben beszerzés és pénzügyi kifizetés nem történt 2020. évben, és 2021. évben sem.

**7975 Bartók Béla Emlékház felszerelések beszerzése online közvetítéshez és dokumentáláshoz**

|  |  |  |
| --- | --- | --- |
| Módosított előirányzat: | 157 | ezer Ft |
| Éves tény: | 0 | ezer Ft |
| Teljesítés: | 0,0 | % |

A 2020. év megváltozott körülményeihez igazodva szükségessé vált, hogy a Bartók Béla Emlékház koncertjei és egyéb rendezvényei online streaming közvetítésének lehetőségét és valamennyi rendezvény, koncert képi-hangi rögzítésének feltételeit biztosítani tudja az Intézmény, amely egyben elősegíti egy értékes saját archívum kiépítését is. Ehhez technikai eszközök (1 db notebook, router, switch, állvány, digitalizáló eszköz) kerültek 2020. évben beszerzésre. 2021. évben nem történt további beszerzés.

**8061 Audiovizuális eszközök beszerzése**

|  |  |  |
| --- | --- | --- |
| Módosított előirányzat: | 10 000 | ezer Ft |
| Éves tény: | 7 577 | ezer Ft |
| Teljesítés: | 75,8 | % |

A stúdióberendezések beszerzése nagyrészt megvalósult 2021. évben, azonban néhány tétel beszerzése (kereskedelmi nehézségek miatt) áthúzódott 2022. évre.

**APL típusú levegőtisztító berendezés beszerzése (vis maior)**

|  |  |  |
| --- | --- | --- |
| Módosított előirányzat: | 355 | ezer Ft |
| Éves tény: | 354 | ezer Ft |
| Teljesítés: | 99,7 | % |

Az Intézmény 2021. március hónapban vis maior eseményt jelentett be a II. Csalán u. 29. sz. alatti székhelyén, a múzeum épületében megjelenő penészedés miatt. Az ott lévő pótolhatatlan tárgyak, bútorok védelme érdekében egy légtisztító berendezés és állandó használata elengedhetetlenül szükségessé vált, mely beszerzése az árajánlatok kérése és a múzeumi szakértő véleményét figyelembe véve megtörtént.

**8015 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 787 | ezer Ft |
| Éves tény: | 641 | ezer Ft |
| Teljesítés: | 81,4 | % |

A 2021. évben az intézmény éves fenntartásához, működéséhez szükséges kisértékű tárgyi eszközök (notebook, fénymásoló, forgószékek, lábtámaszok, irodai lámpák stb.) beszerzése megtörtént és a számlák kifizetésre kerültek.

**560101 Budapest Főváros Levéltára**

**7190 Raktárkapacitás bővítése**

|  |  |  |
| --- | --- | --- |
| Módosított előirányzat: | 22 197 | ezer Ft |
| Éves tény: | 21 987 | ezer Ft |
| Teljesítés: | 99,1 | % |

A bővítés magába foglalja irattári polcok beszerzését, felépítését és gördülő rendszerűre átépítését. A beruházással lehetővé válik a Levéltári törvény előírásai szerinti iratátvételi kötelezettségek folyamatos biztosítása 2024-ig. A 2021. évi ütem elkészült.

**7868 Digitalizáló és azt közvetlenül kiszolgáló eszközpark megújítása**

|  |  |  |
| --- | --- | --- |
| Módosított előirányzat: | 90 | ezer Ft |
| Éves tény: | 90 | ezer Ft |
| Teljesítés: | 100,0 | % |

A/1-es és A/2-es professzionális könyvszkenner, a hozzá tartozó számítógép konfigurációval és szoftverrel, szélesformátumú (nagyformátumú) térképszkenner, a hozzá tartozó számítógép konfigurációval és szoftverrel, és a digitalizálási előkészítő feladatok támogatására egy szívóasztal, tartozékaival beszerzésre kerültek, pénzügyi rendezése megtörtént. 3 darab Microsoft Office Professional Plusz 2019 program licence beszerzésnek pénzügyi rendezése 2021. évben történt meg.

**8008 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 18 279 | ezer Ft |
| Éves tény: | 17 490 | ezer Ft |
| Teljesítés: | 95,7 | % |

Az Intézmény napi működéséhez szükséges tárgyi eszközök, berendezési tárgyak beszerzése 2021. évben maradéktalanul megvalósult. A számlák benyújtásra kerültek. A pénzügyi rendezés megtörtént.

**570111 Fővárosi Állat- és Növénykert – Pannon Park projekt**

**6719 Pannon Park fejlesztése**

|  |  |  |
| --- | --- | --- |
| Módosított előirányzat: | 6 115 982 | ezer Ft |
| Éves tény: | 65 | ezer Ft |
| Teljesítés: | 0,0 | % |

A Biodóm szerkezetkész kivitelezési folyamatai 2020. október 29-én lezárultak, megtörtént az épület átadás-átvétele. Az ún. második ütem – ami a növény- és állatbeszerzésről, dekorációs munkákról, egyéb belső és külső munkálatokról szól – megvalósítása csak a Kormány és a Főváros közötti megállapodás létrejöttét követően indulhat újra. Jelenleg nem zajlik kivitelezés az épületben, csak épületfenntartás történik az állagmegóvás, illetve a garanciális feltételek biztosítása céljából.

**570101 Fővárosi Állat- és Növénykert**

**7967 Kis és nagyértékű tárgyi eszközök beszerzése**

|  |  |  |
| --- | --- | --- |
| Módosított előirányzat: | 50 000 | ezer Ft |
| Éves tény: | 13 097 | ezer Ft |
| Teljesítés: | 26,2 | % |

A feladat megvalósítása 2021. évben részben megvalósult, számos állatgyógyászati eszköz, háztartási gép, bútor beszerzésre került.

**7968 Informatikai eszközök beszerzése**

|  |  |  |
| --- | --- | --- |
| Módosított előirányzat: | 22 047 | ezer Ft |
| Éves tény: | 6 746 | ezer Ft |
| Teljesítés: | 30,6 | % |

A feladat megvalósítása 2021. évben részben megvalósult, számos irodai eszköz, nyomtató, pénztárgép beszerzésre került. A feladat 2022. évben folytatódik.

**7972 3 db kút kútgépészeti kivitelezése**

|  |  |  |
| --- | --- | --- |
| Módosított előirányzat: | 15 043 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az Intézmény a feladatot 2020-ban saját hatáskörben megvalósította. Kifizetés 2021. évben nem történt.

**7969 Erős és gyenge áramú rendszerek, eszközök fejlesztése és működtetése a műemléki állatkert biztonsága érdekében**

|  |  |  |
| --- | --- | --- |
| Módosított előirányzat: | 10 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

2021. évben a beszerzési eljárás lefolytatásra került, kifizetés nem történt. A feladat átütemezésre került 2022. évre.

**7390 Elefántház rekonstrukció**

|  |  |  |
| --- | --- | --- |
| Módosított előirányzat: | 51 680 | ezer Ft |
| Éves tény: | 48 791 | ezer Ft |
| Teljesítés: | 94,4 | % |

A műemlék jellegű épület zsolnai tetőcserepének több évre ütemezett cseréje folyamatosan történik. A 2020. évi előirányzott ütemezéssel szemben csak a tervezett mérték közel fele tudott év végéig megvalósulni, mivel a vonatkozó szerződés megkötésére csak 2020. november 17-én került sor, télen pedig a munkát már nem lehetett folytatni. Ezen okok miatt a munka elmaradt része 2021. évben fejeződött be, a feladat lezárult.

**7397 Nagyszikla héjazat rekonstrukció**

|  |  |  |
| --- | --- | --- |
| Módosított előirányzat: | 80 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Nagyszikla kéregfelújítási munkálatai több évre ütemezetten zajlanak, a céltámogatás ütemezésének megfelelően. A 2021. évre rendelkezésre álló fedezet nem került lehívásra, mert az intézmény vezetése az év első felében felfüggesztette a munkálatokat, mivel a vállalkozó szakszerűtlen, nem szerződésszerű teljesítése miatt a létesítmény továbbra is beázott. A 2021. évben az addig elvégzett vállalkozói munkára – minőségi kifogással – kifizetés nem történt. Az év hátralévő részében – a javítás célravezető technológiájának hiányában – a munkálatok nem folytatódtak.

**8003 Tárgyi eszköz beszerzés**

|  |  |  |
| --- | --- | --- |
| Módosított előirányzat: | 10 000 | ezer Ft |
| Éves tény: | 9 574 | ezer Ft |
| Teljesítés: | 95,7 | % |

A 2021. évben indult a feladat. A napi folyamatos működéshez szükséges eszközöket, gépeket és bútorokat szereztek be.

**Sport feladatok**

|  |  |  |
| --- | --- | --- |
| **Módosított előirányzat:** | **87 063** | **ezer Ft** |
| **Éves tény:** | **42 124** | **ezer Ft** |
| **Teljesítés:** | **48,4** | **%** |

***Önkormányzati feladatok***

**7687 Márton út 25. számon található sportpálya fejlesztése, előkészítés**

|  |  |  |
| --- | --- | --- |
| Módosított előirányzat: | 34 652 | ezer Ft |
| Éves tény: | 32 589 | ezer Ft |
| Teljesítés: | 94,0 | % |

A feladat keretében kialakításra kerül három darab műfüves, egy darab előfüves labdarúgópálya, pályavilágítással, és az azokat kiszolgáló öltözőépület és gépjármű parkolók. A rossz állapotban lévő telepen szükséges bontási és előkészítési munkák elvégzése, illetve a megépülő felépítmények közmű ellátásának és megközelítésének biztosítása, illetve gépjármű parkolók kialakítása az ingatlan tulajdonosának feladata. 2021. évben a terület őrizhetősége érdekében a rossz állapotban lévő, tönkrement kerítésszakaszok cseréje készült el 376 fm szakaszon. Pénzügyi rendezése megtörtént.

**7974 BSK Zugligeti lőtér funkcióváltás**

|  |  |  |
| --- | --- | --- |
| Módosított előirányzat: | 30 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A fejlesztés célja, hogy az ingatlan szabadidősport- és turisztikai központként üzemeljen. A fejlesztéshez kapcsolódó tervezési és kivitelezési szerződés 2021. évben megkötésre került, a feladat átütemezésre került 2022. évre.

**7976 BSK MAC sporteszköz és hangosítás beszerzés**

|  |  |  |
| --- | --- | --- |
| Módosított előirányzat: | 10 600 | ezer Ft |
| Éves tény: | 0 | ezer Ft |
| Teljesítés: | 0,0 | % |

A MAC atlétikai pálya felújításával, a minősített versenysport technikai kritériumoknak való megfelelés által, lehetőség nyílik a diákolimpiai versenyrendszer MAC-on történő lebonyolítására, mely cél részben kiszolgálja a diáksportot érintő közfeladatellátás megvalósulását. Ehhez a megfelelő sporteszköz, sportszer és sportberendezés készlet beszerzése és biztosítása szükséges, tekintettel arra, hogy mindez alapfeltétele a megfelelő sportszakmai üzemeltetésnek. A beszerzések jelentős része 2021. decemberben megtörtént, de a kifizetés áthúzódott 2022. évre, ezért az előirányzat áttervezésre kerül 2022. évre.

**8048 Budapesti Sportszolgáltató Központ Közhasznú Nonprofit Kft kisbusz beszerzése**

|  |  |  |
| --- | --- | --- |
| Módosított előirányzat: | 11 811 | ezer Ft |
| Éves tény: | 9 535 | ezer Ft |
| Teljesítés: | 80,7 | % |

Az üzemeltető kezelésében lévő ifjúsági táborok megközelíthetőségéhez a diákok szállítását az intézmény egy korszerű, kedvező környezetvédelmi besorolású kisbusz beszerzésével kívánja biztosítani. Az ehhez szükséges kisbusz 2021. évben beszerzésre került. A feladat lezárult.

**Közlekedési feladatok**

|  |  |  |
| --- | --- | --- |
| **Módosított előirányzat:** | **40 868 120** | **ezer Ft** |
| **Éves tény:** | **16 718 074** | **ezer Ft** |
| **Teljesítés:** | **40,9** | **%** |

***Önkormányzati feladatok***

**6078 XIX-XX. Nagykőrösi út menti lakóterületek zaj elleni védelme**

|  |  |  |
| --- | --- | --- |
| Módosított előirányzat: | 1 587 | ezer Ft |
| Éves tény: | 189 | ezer Ft |
| Teljesítés: | 11,9 | % |

A XIX-XX., Nagykőrösi út menti lakóterületek zaj elleni védelmére készült zajvédő fallal kapcsolatban birtokvédelmi per zajlott a HWP Kereskedelmi és Szolgáltató Kft. mint felperes és az Önkormányzat, mint II. rendű alperes között, amely 2021. évben lezárult. A jogerős ítéletek szerinti kifizetések megtörténtek, további kifizetések nem várhatók.

**7574 M3 metróvonal infrastruktúra rekonstrukció projekt megvalósításához szükséges közműkiváltásokkal összefüggésben felmerülő, nem elszámolható költségekhez szükséges forrás biztosítása**

|  |  |  |
| --- | --- | --- |
| Módosított előirányzat: | 22 001 | ezer Ft |
| Éves tény: | 104 | ezer Ft |
| Teljesítés: | 0,5 | % |

A Fővárosi Közgyűlés 2017. december 6-i ülésén döntött a feladatról és elfogadta a kapcsolódó engedélyokiratot és megállapodást. Az M3 metróvonal infrastruktúra rekonstrukció Északi és Déli szakaszainak keretében azok a közműkiváltások, amelyhez a Támogatási Szerződés terhére el nem számolható költségek társultak (kibontásra kerülő és áthelyezendő vízvezetékek, közművezetékek, csövek, bontott eszközök), a 2018-2020. években elvégzésre kerültek. A középső szakasz teljes rekonstrukciója 2020. november 7. napján kezdődött meg. Az M3 metróvonal infrastruktúra rekonstrukciója során a közműkiváltások folyamatosan történnek.

**4. sz. metró (1. szakasz alapprojekt + 1. szakasz kapcsolódó beruházás) KÖZOP előleg állományváltozással**

|  |  |  |
| --- | --- | --- |
| Módosított előirányzat: | 13 218 053 | ezer Ft |
| Éves tény: | 1 877 060 | ezer Ft |
| Teljesítés: | 14,2 | % |

**ebből: 4. sz. metró DBR Metró Projekt Igazgatóság Menedzsment Költség**

|  |  |  |
| --- | --- | --- |
| Módosított előirányzat: | 315 733 | ezer Ft |
| Éves tény: | 262 362 | ezer Ft |
| Teljesítés: | 83,1 | % |

Az Európai Unió által támogatott projekt fizikailag megvalósult, de a projekt fenntartási kötelezettségeit és a szerződések garanciális időszakait figyelembe véve a teljes pénzügyi zárás még nem történt meg.

2021. évben lezárult szerződések az alábbiak:

* Állomások belső beépítése – Co-07 szerződés garanciális időszaka 2019. március végével lezárult. A mozgólépcsőket érintő csekély mértékű hiba javításáról a felek megállapodást kötöttek, 2023. január 31-ig a Vállalkozó bankgaranciát is biztosít. Egyúttal a Teljesítés Igazolás 2022. január 27-ével kiadásra került.
* K2/D (Baross tér felszíni rendezése) szerződés kapcsán a javítások megtörténtek és a Teljesítési Igazolás kiadásra került 2021. november 17-ével.
* K2/G2 (M1/M7 csomópont átépítése) szerződés Hibabejelentési Időszaka lezárult. Garanciális hibák nem voltak, így a Teljesítési igazolás 2021. április 16-i nappal kiadásra került.

Fennálló garanciális időszakok:

Metrószerelvények beszerzése – Co-10: Az Alstom felé bejelentett vontatómotor sorozathiba kapcsán 2018. május 16. napján megállapodás született a garanciális vontatómotor cserék lebonyolításának módjáról. Az M2 és M4 vonallal kapcsolatos teljesítési bankgaranciák egyaránt 2022. november 30-ig meghosszabbításra kerültek. A tartalék alkatrészek és a speciális szerszámok leszállítása már a korábbi években megtörtént.

Kapcsolódó felszínrendezések:

* K2/H (Fehérvári úti üzemi célú villamos félreállóhely) szerződésnél a jótállási időszak a vezérlőprogram elégtelen működése miatt meghosszabbításra került 2021. november 6-ig. A szoftver tanúsítása és hatósági engedélyezése elől az akadályok elgördültek. Ezek időbeli vonzata miatt még 2021. október hó folyamán a jótállási időszak ismételt meghosszabbítására került sor 2022. május 6-ig.
* A P+R létesítmények kapcsán a K2F2/1, a K2F2/2 és a K2F2/3 szerződésnél a Teljesítési igazolás még 2020. évben kiadásra került. A K2F2/B2 jelű szerződés szerinti negyedik parkolólétesítmény garanciális időszaka 2022. július 31-ig meghosszabbításra került.

A feladaton szereplő előirányzat a bíróság előtti eljárások lezárásával keletkező esetleges kötelezettségekre biztosít fedezetet. Az M4 Egységes Támogatási Szerződésének (ETSZ) 5. számú módosítását a Fővárosi Közgyűlés az 1722/2017. (XII.06.) számú határozatával fogadta el. Az ETSZ módosítása lehetővé teszi a kiegészítő finanszírozás felhasználását a projekt peres ügyeinek lezárása érdekében felmerült költségekre 2022. december 31-ig.

2021. év végén a Co-02 szerződés vállalkozójával, a BAMCO Kkt-vel van három bírósági eljárás folyamatban, ebből kettő kártérítési per, egy pedig nem peres eljárás. 2021. év elején további kettő, a Fővárosi Törvényszék előtti per volt, amely két korábbi közbeszerzés kapcsán indult a Közbeszerzési Hatósággal szemben. Ezek 2021. februárban zárultak le.

**5764 Rákoskeresztúri buszkorridor**

|  |  |  |
| --- | --- | --- |
| Módosított előirányzat: | 5 080 | ezer Ft |
| Éves tény: | 5 106 | ezer Ft |
| Teljesítés: | 100,5 | % |
|  |  |  |

A buszkorridor és kerékpársáv elkészült. A kerékpársáv a fővárosi és kerületi önkormányzati területeken kívül két idegen tulajdonra is ráépült. Ezen ingatlanokból a MOL Kiskereskedelmi Kft. tulajdonát képező terület 2018. évben megvásárlásra került. A TESCO GLOBAL Zrt. ráépített területrészének megvásárlására a kisajátítást helyettesítő adás-vételi szerződés előterjesztése és megkötése 2020. III. negyedévében megtörtént. Időközben a kisajátítási változási vázrajz záradékolásának határideje lejárt, azt az eladó újrazáradékoltatta, illetve a Földhivatal elismert jogértelmezési hibája miatt a tulajdonjogi eljárást 2021. évben újra kellett indítani a benyújtott iratok felhasználásával. A kiváltásra került elektromos kábelek, illetve egy igénybe vett terület tulajdonjogi rendezése szükséges a továbbiakban, melyet Budapest Főváros Önkormányzata a MÁV Zrt.-től bérel. Tulajdonosa a Magyar Nemzeti Vagyonkezelő Zrt.

**7509 VEKOP kerékpáros fejlesztések**

|  |  |  |
| --- | --- | --- |
| Módosított előirányzat: | 59 782 | ezer Ft |
| Éves tény: | 36 188 | ezer Ft |
| Teljesítés: | 60,5 | % |

A kerületekre bontott feladatok során a XVI. és a II. kerület a feladat kivitelezését 100%-ban teljesítette 2021. évben. A többi beruházással érintett kerületnél, mint III-XIII., IV., Rákos-patak, XI., XV. kerületek, a BKK vagy a kerületi önkormányzatok által a tervezési munkák és engedélyezési eljárások folyamatban vannak. A X., XIX. és XX. kerületeknél a kivitelezési közbeszerzések elindultak.

**Széna tér felújítása I./A ütem**

|  |  |  |
| --- | --- | --- |
| Módosított előirányzat: | 450 000 | ezer Ft |
| Éves tény: | 450 000 | ezer Ft |
| Teljesítés: | 100,0 | % |

A Fővárosi Közgyűlés 2020. június 24-én döntött arról, hogy a Széna tér felújításának megvalósítója a Budapest Főváros II. kerületi Önkormányzat legyen, melyhez a Fővárosi Önkormányzat összesen 750.000 ezer Ft fejlesztési forrást biztosít. Az eddig elkészült tervek elszámolása a tervezővel 2020. év végén folyamatban volt, a tervek kifizetése 2021. I. negyedévében megtörtént. A projekt két ütemben valósul meg:

I. Széna tér közterületi megújítása, azon belül:

I/A.: Varsányi Irén utca, Csalogány utca, Margit körút, Bakfark Bálint utca által határolt terület (elbontott pályaudvar és környezete, II. kerületi Önkormányzat megvalósításában), valamint

I/B.: Ostrom utca, Hattyú utca közötti terület (taxidroszt és környezete)

II. Széna téri közlekedési infrastruktúra megújítása (közlekedési felületek megújítása, jobb gyalogos és kerékpáros kapcsolatok biztosítása, valamint a villamosmegálló peronjainak áthelyezése).

**Közlekedésfejlesztési feladatok tartalékkerete**

|  |  |  |
| --- | --- | --- |
| Módosított előirányzat: | 8 484 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az előirányzat az előzetesen nem látható évközben jelentkező fejlesztési feladatok megvalósításának lehetőségére biztosít keretösszeget.

**Közösségi közlekedési eszközök beszerzése és kapcsolódó infrastruktúrális fejlesztések**

|  |  |  |
| --- | --- | --- |
| Módosított előirányzat: | 6 571 400 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat azért került be a 2021. évi költségvetésbe, mert arra Európai Beruházási Banki hitelt tervezett felvenni az Önkormányzat. A hitelfelvétel meghiúsult, ezért az ebből a forrásból finanszírozni tervezett feladat sem valósult meg.

**BKK megvalósításában végzett feladatok**

**6841 BKK Zrt. P+R rendszerű parkolók előkészítése és kivitelezése**

|  |  |  |  |
| --- | --- | --- | --- |
| Módosított előirányzat: | 73 125 | ezer Ft |  |
| Éves tény: | 147 302 | ezer Ft |  |
| Teljesítés: | 201,4 | % |  |

2020. év végére 22 telepítési helyen a feladatok maradéktalanul elvégzésre kerültek. Egy feladat, az Akadémia Park P+R parkoló esetében kiegészítő tervezési és engedélyezési munkák váltak szükségessé. A szerződéskötés a nyertes kivitelezővel még 2019. augusztus 12-én megtörtént, de a munkaterület átadására nem kerülhetett sor tekintettel arra, hogy a Közútkezelő hosszabb időtartamú közúti zárást iskolaidőben nem engedélyez, így a kivitelezési munkák (a 2019. október 11-én történt vállalkozási szerződésmódosítás értelmében) tervezetten csak 2020. június 15. napjával kezdődhettek meg. A kivitelezési munkák 2020. októberében befejeződtek, a parkoló átadása a forgalomnak az év végén megtörtént. A parkoló műszaki átadás-átvételi eljárását nem lehetett lezárni, miután az eljárás során az üzemeltető jónéhány észrevételt tett. Ebből következően ez a részfeladat 2021. évben került teljes befejezésre. A feladatra jutó 2020. december havi fordított áfa az Áfa bevallásnak és elszámolásnak megfelelően 2021. januárban teljesült. A feladaton az előirányzat túllépést a kapcsolódó fordított Áfa összege eredményezi, amely a számviteli előírásokhoz igazodóan a 841101 Pénzügytechnikai feladatokon került megtervezésre és elszámolásra.

**6999 Széll Kálmán tér fejlesztése**

|  |  |  |
| --- | --- | --- |
| Módosított előirányzat: | 10 001 | ezer Ft |
| Éves tény: | 4 160 | ezer Ft |
| Teljesítés: | 41,6 | % |

A Várfok utcai buszforduló átalakítás II. ütemének kivitelezési munkálatai befejeződtek. A számlát a Vállalkozó 2021.03.17-én nyújtotta be a BKK Zrt. számára. A LED világító térburkolat-csíkok garanciális javításaira 2020. évben nem sikerült műszaki megoldást találni. 2021. I. negyedévre új szakkivitelező jelentkezett be a KÉSZ fővállalkozónál, rendszerszintű cserére tett javaslatot új gyártó, alvállalkozó bevonásával, vállalva a fénycsíkok garantált kivitelezését. A javítás a jótállási időszakban – 2021.12.19-ig – eredménytelenül zárult. Megrendelő jogosult a 2021. december 19. napjáig érvényes jótállási kedvezményből a Vállalkozó által igazolt indokolt költségeket levonva 72,8 millió Ft kötbért lehívni, amelyet követően a feladat befejeződik.

**7507 Széchenyi lánchíd rekonstrukciója**

|  |  |  |
| --- | --- | --- |
| Módosított előirányzat: | 7 852 568 | ezer Ft |
| Éves tény: | 4 824 370 | ezer Ft |
| Teljesítés: | 61,4 | % |

A kivitelezésre irányuló közbeszerzési eljárás 2020. január 21-én fedezethiány miatt eredménytelenül zárult.

A Fővárosi Közgyűlés 2020. januári ülésén úgy döntött, hogy javasolja a megvalósítandó beruházási feladatok (Széchenyi lánchíd, Széchenyi István tér alatti villamos-közúti aluljáró rekonstrukciója, Várhegyi alagút) kivitelezési sorrendjének felülvizsgálatát és időbeli ütemezésének újragondolását, továbbá kezdeményezi a Kormány által a Várhegyi alagút felújítására vállalt 6 000 000 ezer Ft támogatási összeg felhasználásának átcsoportosítását a legsürgősebb elemre, a Széchenyi lánchíd felújítási munkálataira.

A Fővárosi Közfejlesztések Tanácsa 2020. február 27-i ülésén elfogadta, hogy a feladatrészek külön beruházásként valósulhassanak meg amellett, hogy a Főváros a Kormány által a teljes projekt megvalósítására biztosított 6 000 000 ezer Ft keretösszeget a Széchenyi lánchíd felújítására is felhasználhatja. A feltételes közbeszerzési felhívás a BKK Zrt. által 2020. augusztus 11-én került kiírásra.

A végleges ajánlatok bontása 2020. december 15-én történt meg. A legalacsonyabb ajánlati árral számolva, a teljes projekt költség bruttó 26,75 milliárd Ft, így 3,4 milliárd Ft összeggel kellett megemelni a pénzügyi fedezetet.

A vállalkozási szerződést 2021. február 2. napján megkötötték. 2021. március 17. napján részmunkaterületet adtak át az A-Híd Zrt. számára, mely a híd gyalogos járdáit és a hídfők környezetét foglalta magában. 2021. június 16-án a híd lezárásra került a forgalom elől, amely 18 hónapig tart. A közúti forgalomnak várhatóan 2022. decemberében adják vissza a hídpályát, a gyalogos járdák azonban a felújítás 2023-as teljes befejezéséig munkaterületek maradnak.

**7521 Blaha Lujza tér rekonstrukciója**

|  |  |  |
| --- | --- | --- |
| Módosított előirányzat: | 1 519 489 | ezer Ft |
| Éves tény: | 1 093 203 | ezer Ft |
| Teljesítés: | 71,9 | % |

A feladat a tér rendezésére vonatkozik, az aluljáró és a Somogyi Béla utca ehhez kapcsolódóan, vele összhangban kerül felújításra.

A műszaki tartalomra a tervek elkészültek, az engedélyek megszerzése jórészt sikeresen lezárult. A 2020. évi költségvetésben előirányzott fedezet a tervekben szereplő műszaki tartalomra nem elegendő, ezért a műszaki tartalom újbóli meghatározása szükséges. A 155/2020.(11.04.) főpolgármesteri határozat alapján a BKK Zrt. feltételes közbeszerzési eljárást indított a feladat csökkentett műszaki tartalommal való megvalósítására. A központi állami támogatás ennek megfelelő további biztosítása a támogatói okirat módosítását tette szükségessé. Az okirat aláírására 2020. december 18-án került sor. A kivitelezés 2021. júniusban megkezdődött, jelenleg folyamatban van. Tervezetten 2022. decemberében kerül átadásra a tér.

**7779 Aquincumi híd előkészítési fázisának megvalósítása**

|  |  |  |
| --- | --- | --- |
| Módosított előirányzat: | 96 635 | ezer Ft |
| Éves tény: | 686 | ezer Ft |
| Teljesítés: | 0,7 | % |

Az Aquincumi híd részletes megvalósíthatósági tanulmányterve a Támogatói Okiratban rögzített határidőre nem készült el, a BKK Zrt. kérte a határidő módosítását 2022. május 31-re. Az aláírt, módosított támogatói okirat aktualizált pénzügyi ütemezésének megfelelően javasolták, hogy a Fővárosi Közgyűlés majd ennek megfelelően módosítsa a 2020. december 31-ig hatályos Megvalósítási Megállapodást és az Engedélyokmányt. A módosítások előkészítése folyamatban van.

A 2020. évben lefolytatott közbeszerzési eljárás alapján a vállalkozási szerződés a SPECIÁLTERV Építőmérnöki Kft-vel 2021. március 25-én megkötésre került nettó 143.740.000 Ft értékben. A „Vizsgálati dokumentáció” című munkarész 2021. június 30-ra, az „Összehasonlító dokumentáció” című munkarész 2021. november 7-re készült el. 2021. évben közbeszerzési eljárással kapcsolatos díjak kerültek kifizetésre.

**7519 Széna tér felújítás, tervezés**

|  |  |  |
| --- | --- | --- |
| Módosított előirányzat: | 97 346 | ezer Ft |
| Éves tény: | 97 347 | ezer Ft |
| Teljesítés: | 100,0 | % |

A Széna tér felújítása feladathoz kapcsolódóan 2021. évben az engedélyezési és kiviteli tervek készültek el, a hozzá kapcsolódó engedélyek, illetve jóváhagyások megszerzése teljesült, valamint a tervdokumentáció, továbbá a Széna téren a jelenleg található Volánbusz végállomás áthelyezésére vonatkozó döntéselőkészítő tanulmányterv is elkészült. Az elkészült tervek elszámolása 2021. évben megtörtént. A tervezési feladat lezárult.

**7512 M3 autópálya fővárosi bevezető szakaszán zajvédőfal kivitelezése**

|  |  |  |
| --- | --- | --- |
| Módosított előirányzat: | 45 702 | ezer Ft |
| Éves tény: | 45 664 | ezer Ft |
| Teljesítés: | 99,9 | % |

A feladat keretein belül a Wesselényi utcai gyalogos felüljáró és a Szentmihályi út között zajvédő fal kiépítése, továbbá a passzív zajvédelem biztosítására nyílászárók cseréje történik. A beruházás kivitelezőjének kiválasztására kiírt közbeszerzési eljárást – miután a beérkezett ajánlatok nem feleltek meg a kiírásban szereplő követelményeknek – a megrendelő BKK Zrt. érvénytelennek nyilvánította, ebből következően kivitelező nem került kiválasztásra. A BKK Zrt. új közbeszerzési eljárás írt ki, amelynek eredményeként a kivitelező kiválasztására, a vállalkozói szerződés 2019. decemberében aláírása került. A kivitelezési munkálatok 2020. novemberében elkészültek. 2021. évben a feladat egy éves műszaki ellenőri és üzemeltetői utó-felülvizsgálatára került sor. A feladat befejeződött.

**7782 Fővárosi EuroVelo kerékpáros útvonalak fejlesztése**

|  |  |  |
| --- | --- | --- |
| Módosított előirányzat: | 94 806 | ezer Ft |
| Éves tény: | 836 | ezer Ft |
| Teljesítés: | 0,9 | % |

Az elkészült Tanulmányterv szakmai felülvizsgálata, továbbá egyeztetések lefolytatása az érintett szakmai szervezetekkel (támogató szervezet, önkormányzatok, tulajdonosok, kezelők és üzemeltetők, kapcsolódó projektgazdák és civil szervezetek) megtörtént, ehhez pénzügyi teljesítés nem kapcsolódott. A „Fővárosi EuroVelo kerékpáros útvonalak fejlesztése” c. feladat támogatásának 1. számú módosítása megnevezésű és KRKF/1570/2020/ITM\_SZERZ iktatószámú Támogatói Okirat aláírása 2020. december 28-án megtörtént. Ennek birtokában a tervezési közbeszerzési eljárás lefolytatásra került, a tervezési szerződések 2021. októberében aláírásra kerültek, a tervezési munkák elkezdődtek.

**7523 XXII. Kerület Városház tér rekonstrukció**

|  |  |  |
| --- | --- | --- |
| Módosított előirányzat: | 605 000 | ezer Ft |
| Éves tény: | 14 859 | ezer Ft |
| Teljesítés: | 2,5 | % |

Jelen beruházás keretében (I/B. ütem) a Tóth József – Kossuth Lajos – Mária Terézia utcák csomópontjában körforgalom létesül, valamint megtörténik a Mária Terézia utca fejlesztése a csomóponttól a Mária Terézia utca 27. sz. környezetéig. A tervező 2021. november 19-én (104 nap késedelemmel) leszállította a BKK Zrt. részére a módosított bírálati tendertervet és műszaki dokumentációt. A kivitelezés pályázati kiírása 2022. évben történik. Szükséges lesz az engedélyokiratban szereplő pénzügyi ütemezés és tervezett befejezési határidő módosítása.

**BKV Zrt. megvalósításában végzett feladatok**

**7855 Pesti fonódó villamoshálózat I. ütem**

|  |  |  |
| --- | --- | --- |
| Módosított előirányzat: | 478 563 | ezer Ft |
| Éves tény: | 475 694 | ezer Ft |
| Teljesítés: | 99,4 | % |

A feladat megvalósítása során megtörtént a Haller utcai deltavágány kiépítése, valamint a Soroksári út, Pápay utcai vágánykapcsolat cseréje. A feladat finanszírozását biztosító Fejlesztési Megállapodás aláírása 2020. április 2. napján megtörtént. A BKV Zrt. 2020. április 20. napján vállalkozási szerződést kötött a Vasútépítők Kft-vel. A munkaterület átadása és a helyszíni kivitelezési munkák megkezdése a vágányzár biztosításával megtörtént. 2020. november 7-től az ideiglenes forgalomba helyezés megtörtént, így a 2-es és 24-es villamosok teljes vonalon közlekedhettek. A vágányzárat nem igénylő befejező munkálatok 2021. december elején elkészültek. A műszaki átadás-átvételi eljárás sikeresen lezárásra került. A Fejlesztési Megállapodás záróbeszámolója 2021. decemberében elfogadásra került. A feladat befejeződött.

**7913 M3 akadálymentesítés**

|  |  |  |
| --- | --- | --- |
| Módosított előirányzat: | 3 258 000 | ezer Ft |
| Éves tény: | 2 722 392 | ezer Ft |
| Teljesítés: | 83,6 | % |

A Fővárosi Közgyűlés 2018. április 25-i ülésén meghozott 190/2018. (IV. 25.) számú határozatával elfogadta a Mozgáskorlátozottak Egyesületeinek Országos Szövetségével kötendő „Az M3 metróvonal állomásainak akadálymentesítése” tárgyú megállapodást.

A megállapodás értelmében az M3 metróvonal Dózsa György út, Arany János utca, Ferenciek tere, Kálvin tér, Corvin-negyed, Semmelweis Klinikák, Ecseri út és Pöttyös utca állomásainak akadálymentesítése is megvalósul az M3 Projekt során.

Az Ecseri út és a Pöttyös utca állomás akadálymentesítéséhez kapcsolódó kivitelezési munkák elkészültek. A műszaki átadás-átvételi eljárás 2021. 12. 06-án sikeresen lezárult. A liftek 2021. 12. 09-én forgalomba helyezésre kerültek. A mély állomások (Arany János utca, Ferenciek tere, Kálvin tér, Corvin-negyed, Semmelweis Klinikák) akadálymentesítése kapcsán a kivitelezést végző Vállalkozó elvégezte az előkészítő munkákat és az állomások bontási munkáit. Az állomásokra betervezett ferdepályás felvonók kiviteli tervei elkészültek, jóváhagyásra kerültek. A ferde felvonókra vonatkozó építési engedélyek mindegyik állomásra kiadásra kerültek. A felvonók legyártása és Magyarországra szállítása is megtörtént. A ferde felvonók beépítése a Semmelweis Klinikák, Corvin-negyed és Kálvin tér állomásokon folyamatban van. Dózsa György út állomás akadálymentesítése kapcsán a beépítésre kerülő felvonókra a kivitelezéshez szükséges kiviteli tervek elkészültek. A lift műtárgyak kivitelezési munkáinak elvégzéséhez szükséges munkaterület 2021. 07. 05-én átadásra került Vállalkozó részére. A szerkezetépítési munkálatok és a közműkiváltások megfelelő ütemben haladnak.

**8080 M3 metróvonal rekonstrukciója megvalósításához szükséges műszaki ellenőri és egyéb mérnöki tevékenységgel összefüggő feladatok megvalósításához szükséges forrás biztosítása**

|  |  |  |
| --- | --- | --- |
| Módosított előirányzat: | 183 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Tekintettel arra, hogy a 2021. év IV. negyedévében végrehajtott Műszaki ellenőri és Egyéb mérnöki feladatok teljesítésének igazolása csak az időszakot követően volt lehetséges, továbbá a fővárosi forrás lehívásához szükséges számlák, igazolások elkészítése csak az elfogadott teljesítés igazolás után történhetett meg, a 2021. évre tervezett források kifizetése nem volt lehetséges az adott évben.

**7890 A fővárosi közösségi közlekedési járműfejlesztés központi támogatásból megvalósuló buszbeszerzésének előfinanszírozása**

|  |  |  |
| --- | --- | --- |
| Módosított előirányzat: | 1 539 655 | ezer Ft |
| Éves tény: | 1 539 654 | ezer Ft |
| Teljesítés: | 100,0 | % |

A 17 db szóló és 17 db csuklós új autóbusz beszerzése a BKV Zrt. hatályos autóbusz beszerzésre vonatkozó adásvételi keretszerződésének terhére történt meg.

A 17 db csuklós autóbusz leszállítása 2020. december 15-ig három részletben megtörtént, a kifizetés is megvalósult. A járművek forgalomba állítását december 18-ig a BKV Zrt. megtette.

A 17 db szóló autóbusz 2020. december 21-én maradéktalanul megérkezett Magyarországra. A végszerelésüket az eladó fél azonnal megkezdte. Az autóbuszok átvétele a szállítói szerződésben vállalt szállítási határidőig lezajlott. A pénzügyi kifizetés 2021. évben megtörtént. A feladatra megkötött Fejlesztési Megállapodás záróbeszámolója 2022. február 15. napján elfogadásra került.

**Budapest Közút Zrt. megvalósításában végzett feladatok**

**7536 2018-2021. évi közúti forgalomirányítás fejlesztési programja**

|  |  |  |
| --- | --- | --- |
| Módosított előirányzat: | 979 024 | ezer Ft |
| Éves tény: | 463 596 | ezer Ft |
| Teljesítés: | 47,4 | % |

2021. évben a vezérlőberendezés csere 81 helyszínen, központra kötés 81 helyszínen, esélyegyenlőségi feltételek megteremtése 36 helyszínen és a forgalomtól függő üzemmód bevezetésével kapcsolatos kivitelezés 31 helyszínen történt meg. A tervezett intézkedések eredményeként a fővárosi közúti forgalomirányítás eszközei fokozatosan korszerűsítésre kerültek, így az üzemeltetésük megbízhatósága megnövekedett, javult a forgalmi igényekhez való rugalmas alkalmazkodó képességük, ami a tömegközlekedési és egyéni közlekedő járművek eljutási idejét csökkentette.

2022. évben befejeződnek a kivitelezések. Az Eljutási idő kijelző rendszer létesítése 1 helyszínen, az Esélyegyenlőségi követelmények teljesítése 57 helyszínen, a Vezérlőberendezés csere és központra kötés 51-51 helyszínen, a forgalomtól függő üzemmód bevezetése 10 helyszínen történik meg.

**8089 2022-2025. évi közúti forgalomirányítás fejlesztési programja**

|  |  |  |
| --- | --- | --- |
| Módosított előirányzat: | 254 | ezer Ft |
| Éves tény: | 203 | ezer Ft |
| Teljesítés: | 79,9 | % |

A feladat végrehajtására 2021. október 27-én jött létre Megvalósítási Megállapodás az Önkormányzat és Budapest Közút Zrt. között. Ezt követően a kivitelező kiválasztására közbeszerzési eljárást folytatott le a Budapest Közút Zrt., amely 2022. január 31-én zárult. 2021. évben a közbeszerzési eljáráshoz kapcsolódó kifizetésekre került sor.

**7641 Forgalomtechnikai intézkedések 2018-2021**

|  |  |  |
| --- | --- | --- |
| Módosított előirányzat: | 1 176 417 | ezer Ft |
| Éves tény: | 1 141 876 | ezer Ft |
| Teljesítés: | 97,1 | % |

Az 54 helyszínt/részfeladatot tartalmazó feladat végrehajtása folyamatban van: 51 helyszín esetében elkészültek a kivitelezési munkák, melyek egy éves utófelülvizsgálata 2022. évben történik meg. A 3 tervezési feladat esetében a kiviteli tervek elkészültek, a hatósági kijelölési engedélyek megszerzése van folyamatban.

**8025 A Budapesti Forgalomirányító Központ Sitraffic Scala rendszeréhez kapcsolódó fejlesztések**

|  |  |  |
| --- | --- | --- |
| Módosított előirányzat: | 260 147 | ezer Ft |
| Éves tény: | 215 570 | ezer Ft |
| Teljesítés: | 82,9 | % |

A Budapesti Forgalomirányító Központ 2012. évben telepített Sitraffic Scala rendszere korából adódóan kapacitásait és rendszerbiztonságát tekintve olyan állapotot ért el, amely az üzembiztos működés fenntartása érdekében elengedhetetlenné tette a rendszer verziófrissítését, az ehhez kapcsolódó hardver és szoftverelemek beszerzését. A beszerzés és a hozzá kapcsolódó kifizetés 2021. évben megtörtént.

**813900 Budapesti Közlekedési Központ Zrt.**

**Budapesti villamos és trolibusz járműfejlesztéshez kapcsolódó beruházások**

|  |  |  |
| --- | --- | --- |
| Módosított előirányzat: | 32 787 | ezer Ft |
| Éves tény: | 28 647 | ezer Ft |
| Teljesítés: | 87,4 | % |

A Fejlesztési Megállapodás műszaki tartalmában foglalt tervezési feladatok közül még egy feladat hatósági engedélyének kiadása várható 2022. II. negyedévében. Ennek megfelelően tervezetten 2022. évben kerül sor a teljesítésigazolás kiállítására, majd a számla kiállítására és kifizetésére. Ezután a Feladat Fejlesztési Megállapodása zárható.

**Budapesti villamos és trolibusz járműfejlesztés I. ütem önerő biztosítása**

|  |  |  |
| --- | --- | --- |
| Módosított előirányzat: | 18 | ezer Ft |
| Éves tény: | 18 | ezer Ft |
| Teljesítés: | 100,0 | % |

A teljes projekt fizikai megvalósítása befejeződött. Továbbra is folyamatban van a BKK Zrt. és az Innovációs és Technológiai Minisztérium között megkötésre került Támogatási Szerződés pénzügyi és műszaki zárása.

**Ügyfélcentrumok létesítése**

|  |  |  |
| --- | --- | --- |
| Módosított előirányzat: | 5 230 | ezer Ft |
| Éves tény: | 0 | ezer Ft |
| Teljesítés: | 0,0 | % |

A BKK Zrt. a kiemelt utasforgalmú helyszíneken ügyfélcentrumokat épített (rákosmente és Csepel, Szent Imre tér Ügyfélközpont kivitelezése), ahol ügyfeleinek, illetve a jegy- és bérletvásárlás mellett a BKK Zrt.-hez (továbbá egyedi esetekben a fővároshoz, a kerületekhez, illetve társszolgáltatókhoz pl.: MÁV, VOLÁN) köthető egyéb ügyek (pl. Bubi, pótdíjbefizetés, általános tájékoztatás, turisztikai információk stb.) intézésére is lehetősége nyílik. A rendelkezésre álló forrásszerződésben nevesített ügyfélközpont helyszínek átgondolásra szorulnak, tekintettel arra, hogy megváltoztak a közösségi közlekedést használók szokásai, az egyéb fejlesztések eredményeként új csomópontok, átszállási lehetőségek jöttek létre, ezáltal a feladat várhatóan lezárásra kerül.

**2-es villamosvonal rekonstrukciójának tervezése**

|  |  |  |
| --- | --- | --- |
| Módosított előirányzat: | 68 008 | ezer Ft |
| Éves tény: | 68 008 | ezer Ft |
| Teljesítés: | 100,0 | % |

A feladat keretében megtervezésre került a Lánchíd pesti hídfője alatti aluljáró, a pesti viadukt átépítése, valamint a Haller utcai deltavágány kiépítésének megtervezése. Az elfogadott záróelszámolás alapján a feladat befejeződött.

**Budai Fonódó villamoshálózat és 1-3 villamos kiegészítő munkák (mozgólépcső távvezérlés, Margit kórház és Selmeci u. peronok)**

|  |  |  |
| --- | --- | --- |
| Módosított előirányzat: | 141 492 | ezer Ft |
| Éves tény: | 125 743 | ezer Ft |
| Teljesítés: | 88,9 | % |

Az 1-es villamosvonal kiegészítő munkája magába foglalta a villamosvonal felújítása során telepített műtárgygépészeti berendezések távvezérlésének és felügyeleti rendszerének megtervezését és kivitelezését. A feladat 2017. évben befejeződött.

A BKK Zrt. 2020. június 15. napján kötötte meg a „Budapest III. kerület, Bécsi út Selmeci utca és Szent Margit Kórház megállóhelyek akadálymentesítése III” tárgyú kivitelezői vállalkozói szerződést. A szerződés alapján a Vállalkozó, Colas Közlekedésépítő Zrt. megvalósította a tárgyi akadálymentesítési feladatokat és 2020. november 20. napjával készre jelentette az általa végzett kivitelezési munkákat, amely dátummal megkezdődött a műszaki átadás-átvételi eljárás is. Az eljárás lezárása 2020. december 17. napján, a végszámla kifizetése 2021. évben történt meg. A 2021. év végére tervezett egy éves utófelülvizsgálati eljárás, amely a Feladat műszaki átadás-átvételi eljárásának lezárásától számított egy éven belül esedékes, csak 2022. év I-II. negyedévében várható, így ennek mérnöki költségei 2022. II. negyedévében kerülnek kifizetésre.

**1-es villamos vonal meghosszabbítása Etele térig - Könyves Kálmán krt. Népliget és Mester utca közötti villamosvágány átépítése**

|  |  |  |
| --- | --- | --- |
| Módosított előirányzat: | 13 357 | ezer Ft |
| Éves tény: | 13 356 | ezer Ft |
| Teljesítés: | 100,0 | % |

A projekt teljes tartalma fizikailag megvalósult. Elkészült az új villamospálya a felsővezetékkel és a peronokkal együtt. Megépült az Etele park új rendezvénytere, elkészültek a sétányok, a kerékpárutak. Megtörtént a teljes szakasz növénytelepítése, a vágányok közötti és az Etele parki fák kiültetésre kerültek, valamint elkészült a vágányzóna füvesítése. Megépült és áram alá került a Hengermalom utcai földalatti áramátalakító. 2019. májusában megindult a közúti forgalom az Etele úton mindkét irányban, majd 2019. július 9-én megindult az utasforgalom a teljes vonalon. A végállomási épület kivitelezése 2019. november végén befejeződött. A műszaki átadás-átvételi eljárás 2019. december 18. napján lezárult. A projekt megvalósítás a BKK Zrt. által az Innovációs és Technológiai Minisztérium részére benyújtott Záróelszámolás 2021. július 21-i elfogadása napján lezárult.

**Csepel városközpont és autóbuszállomások (tervezés)**

|  |  |  |
| --- | --- | --- |
| Módosított előirányzat: | 36 455 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Hivatalban 2021. november 18-án megtartott vezetői egyeztetés alkalmával született döntés a feladat lezárásáról, amit a tervezési munka során felmerült akadályozó tényezők (a tervezett létesítmények üzemeltetési problémái, illetve a szükséges területszerzések sikertelensége) és a Budapest Fejlesztési Központ Nonprofit Zrt. területet érintő fejlesztési koncepciójával történő összhang megteremtésének lehetősége indokoltak.

Ennek alapján a BKK Zrt. megkezdte a feladat lezárásához szükséges intézkedések megtételét. A csepeli Önkormányzat által pénzeszköz átadás – átvételi megállapodással a tervezési feladatra átutalt 20 millió Ft -os összeg sorsáról további vezetői szintű egyeztetésre van szükség.

**M3 metró meghosszabbítása Káposztásmegyerig előkészítés, engedélyes terv készítés, engedélyeztetés-I. részfeladat**

|  |  |  |
| --- | --- | --- |
| Módosított előirányzat: | 121 880 | ezer Ft |
| Éves tény: | 60 945 | ezer Ft |
| Teljesítés: | 50,0 | % |

A feladat két ütemet tartalmaz: I. ütem: megvalósíthatósági tanulmányterv és engedélyezési tervek elkészítése, a szükséges engedélyek megszerzése; II. ütem: kivitelezési tervek és tenderdokumentáció elkészítése, uniós nagyprojekt kérelem benyújtása. A 2019. július 19. napján aláírásra került vállalkozói szerződés alapján, megkezdődött az I. ütemre vonatkozó tervezői munka. A projekt fő engedélyeihez, a metró és a nagyvasúti vasúthatósági engedélyek megszerzéséhez teljeskörűen rendelkezésre állnak a szükséges jóváhagyások és hozzájárulások, azonban a hivatkozott engedélyek részét képezi a kapcsolódó utak építési engedélyeinek megszerzése is. A Vállalkozónak az útépítési engedélyek megszerzéséhez igazolnia kell, hogy az engedélyezési tervek összhangban vannak az érintett településrendezési eszközökkel, helyi építési szabályzatokkal, és mindezekről rendelkeznie kell az érintett önkormányzatoktól származó nyilatkozatokkal is. Ezen feladat elemek elhúzódása miatt a Tervező 2020. október 26. napján akadályközléssel élt. 2021. évben a feladat befejeződött, a pénzügyi teljesítés részben áthúzódott 2022. évre.

**BUBI III.**

|  |  |  |
| --- | --- | --- |
| Módosított előirányzat: | 111 530 | ezer Ft |
| Éves tény: | 108 612 | ezer Ft |
| Teljesítés: | 97,4 | % |

Budapest területén 2017. óta a BUBI III. feladat keretein belül 30 darab gyűjtőállomás létesült, továbbá a rendszerbe újabb 525 db kerékpár került bevonásra 2019. év végéig, amelyek biztosítják az alternatív közösségi közlekedés igénybevételét Budapest legnagyobb beépítettségű és így legnagyobb utazásszámot generáló területein belül, jellemzően a Hungária körgyűrűn belüli területeken.

A műszaki tartalom bővítéséről döntött a Fővárosi Közgyűlés 2020. 06. 24-i ülésén, így további 11 állomás megvalósítása és „A budapesti közbringa rendszer és a hozzá kapcsolódó infrastruktúra fejlesztése” projekt keretében készült tanulmányterv elkészítése került a feladathoz. A Blaha Lujza tér rekonstrukciója során két állomás kerül elhelyezésre, ezért a feladat műszaki tartalma bővül, a megfelelő pénzügyi fedezet biztosításával.

**Budapesti villamos és trolibusz járműfejlesztés II. ütem**

|  |  |  |
| --- | --- | --- |
| Módosított előirányzat: | 1 231 244 | ezer Ft |
| Éves tény: | 1 156 686 | ezer Ft |
| Teljesítés: | 93,9 | % |

A „Budapest villamos- és trolibusz járműprojekt II. ütem” tárgyú Támogatási Szerződésben foglalt 5 db hosszú és 21 db rövid villamosból 2020. év során összesen 14 villamos került átadásra (5 hosszú, 9 rövid), a többi 7 villamos átadása 2021. évben megtörtént. Tekintettel azonban arra, hogy a korábban leszállított 21 db rövid CAF villamos infrastrukturális okokból nem képes a projekt részletes műszaki tartalmában, illetve az Irányító Hatóság által elfogadott megvalósíthatósági tanulmányban megjelölt 50-es és 56/56A villamosvonalakon közlekedni, a BKK Zrt. a Támogatási Szerződés véghatáridejének módosítását kezdeményezte 2023. július 31-i dátumra. A Fővárosi Közgyűlés a 2022. február 23-i ülésén meghozott 125/2022. (II. 23.) Főv. Kgy. határozata értelmében előzetesen kötelezettséget vállalt arra, hogy a CAF villamosok közlekedtetési feltételeinek megteremtése érdekében az 56/56A villamos vonalán a „Budapesti villamos és trolibusz járműfejlesztés II. ütem” feladat megvalósításához kapcsolódóan a 2023. évre 560 000 ezer Ft-ot biztosít a BKK Zrt. részére.

A Fővárosi Közgyűlés a 2021. október 27-i ülésén meghozott 1510/2021. (X. 27.) Főv. Kgy. határozatában döntött arról, hogy az „Alacsonypadlós trolibuszok szállítása” tárgyú Szállítói Szerződés további 48 db opciós járműmennyiségének lehívását a „Budapesti villamos és trolibusz járműfejlesztés II. ütem” című feladat keretében mindösszesen 26.679.960 euró, 9.628.798 ezer Ft összköltségben, a BKK Zrt. útján, fejlesztési megállapodás alapján, 2022-2023. években valósítja meg.

**Tervezési előkészítés a Milleniumi Földalatti Vasút rekonstrukciójához és a járműbeszerzéshez**

|  |  |  |
| --- | --- | --- |
| Módosított előirányzat: | 500 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Feladat végrehajtásának finanszírozására megkötött Támogatási Szerződés a tervezési feladat I. ütemének költségeit nem fedezi, erre tekintettel a BKK Zrt. az első ütemre vonatkozó Vállalkozói Szerződést meg sem kötötte, így a tervezői munka sem indulhatott meg. Fentiek alapján a feladatra biztosított forrásból nem történt felhasználás, valamint döntés született a Támogatási Szerződés lezárásáról, valamint a támogatási forrás visszafizetéséről.

**Vízgazdálkodási feladatok**

|  |  |  |
| --- | --- | --- |
| **Módosított előirányzat:** | **9 840 841** | **ezer Ft** |
| **Éves tény:** | **4 462 379** | **ezer Ft** |
| **Teljesítés:** | **45,3** | **%** |

***Önkormányzati feladatok***

**4124 Budapest Komplex Integrált Szennyvízelvezetése**

|  |  |  |
| --- | --- | --- |
| Módosított előirányzat: | 1 745 580 | ezer Ft |
| Éves tény: | 1 736 408 | ezer Ft |
| Teljesítés: | 99,5 | % |

A projekt második szakasza a 2014-2020. programozási időszakban a Környezet és Energiahatékonysági Operatív Program (KEHOP) keretében valósult meg.

A BKISZ projekt Pesterzsébeti főgyűjtő csatorna kivitelezési munkának elvégzésére 2019. július 9-én került aláírásra a Vállalkozói Szerződés. A kivitelezési munkák műszaki átadás-átvételi eljárása 2020. július 9-én megtörtént. A Vállalkozási Szerződés 1. sz. módosítása folyamatban van.

A BKISZ VII. projektelem kivitelezési munkáira a Vállalkozási Szerződés 2019. augusztus 12-én került megkötésre. A műszaki átadás-átvételi eljárás 2020. december 7-én lezárult. A BKISZ VII. projektelemet érintően a Vállakozó változtatási javaslatai és vállalkozói követelése alapján a szerződés 2021. 05. 26-án módosításra került, melyet követően a végső kifizetés megtörtént. A projekt zárójelentése 2021. 06. 30-án benyújtásra került. A zárójelentés elfogadására – az IH által a hiánypótlásra vonatkozó válaszok feldolgozását követően – várhatóan 2022. évben kerül sor. 2021. évben folytatódott a BKISZ projektben záruló beruházási elemek aktiválása, valamint a megépült csatorna szakaszok tulajdonjogi rendezésének előkészítése, illetve a projektet érintő garanciális munkákkal kapcsolatos feladatok elvégzése.

**7575 Aranyhegyi-patak árvízvédelmi létesítmény megvalósítása**

|  |  |  |
| --- | --- | --- |
| Módosított előirányzat: | 446 386 | ezer Ft |
| Éves tény: | 12 584 | ezer Ft |
| Teljesítés: | 2,8 | % |

Az Aranyhegyi-patak árvízvédelmi létesítménye tervezési és kivitelezési munkáira 2019. január 10-én jött létre vállalkozási szerződés az Önkormányzat és a Swietelsky Építő Kft. között. A régészeti érintettség miatt Vállalkozó 2019. szeptember 10-én nyújtott be Ésszerűsítési javaslatot a műszaki tartalom módosításáról, amely közbeszerzési jogalap hiányában Mérnök határozattal elutasításra került. Szerződésmódosításra nem került sor, a teljesítési határidő eredménytelenül telt el. A teljes munkaterület 3 szakaszra került felosztásra, amelynek I. üteme az eredeti vízjogi létesítési engedély szerint megépült.

A megvalósított munkarészek tekintetében az elszámolási folyamat még nem került lezárásra. A hiányzó szakasz megvalósítására az „Aranyhegyi-patak árvízvédelmi létesítmény II. ütem – tervezési és kivitelezési munkái” tárgyú közbeszerzési eljárás került kiírásra. A 2021. évi kifizetések csak a szükséges mérnöki és műszaki ellenőri feladatokhoz, valamint a szervezési és koordinációs feladatokhoz kapcsolódtak.

**7575 Pünkösdfürdői árvízvédelmi létesítmény megvalósítása**

|  |  |  |
| --- | --- | --- |
| Módosított előirányzat: | 1 332 239 | ezer Ft |
| Éves tény: | 4 068 | ezer Ft |
| Teljesítés: | 0,3 | % |

A pünkösdfürdői árvízvédelmi létesítmény tervezési és kivitelezési munkáira 2018. július 3-án jött létre vállalkozási szerződés az Önkormányzat és a Swietelsky Építő Kft. között. A szerződés két alkalommal került módosításra. A teljesítési határidő   
2019. november 3. volt, mely eredménytelenül telt el. A műszaki átadás-átvételi eljárás megindításának feltételeit Vállalkozó nem teljesítette, a Főváros a szerződést 2020. március 30-án azonnali hatállyal felmondta.

Annak érdekében, hogy az árvízvédelmi mű és környezete üzemeltetésre átadható legyen, az árvízvédelmi mű és környezetének szükséges munkáit be kell fejezni, a beruházást le kell zárni. A Fővárosi Közgyűlés 2020. decemberi ülésén döntött a befejező munkák elvégzéséről azzal, hogy a feladatok megbontásra kerülnek és a Főkert Zrt., valamint az FCSM Zrt. a saját profiljához közel álló, és így számára hatékonyan szervezhető, kivitelezhető feladatokat elvégezze a területen. A közgyűlési döntésnek megfelelően a Pünkösdfürdői árvízvédelmi létesítmény befejező környezetrendezésére vonatkozó tervezési feladatokkal a Főkert Zrt. megbízásra került. A létesítmény befejező munkáinak tervezett befejezési határideje 2022. április 30.

**7985** **Pünkösdfürdői védvonalszakasz zöldfelület fejlesztési munkái**

|  |  |  |
| --- | --- | --- |
| Módosított előirányzat: | 1 290 512 | ezer Ft |
| Éves tény: | 536 680 | ezer Ft |
| Teljesítés: | 41,6 | % |

A „Csillaghegyi öblözet árvízvédelme (Aranyhegyi-patak – Barát-patak közötti szakasz) zöldfelület-fejlesztési feladatainak megvalósítása” tárgyú tervezési szerződés részeként készítette el a FŐKERT a pünkösdfürdői szakasz zöldfelület fejlesztésének kiviteli terveit. A Fővárosi Közgyűlés 2020. január 29-i döntésének megfelelően a pünkösdfürdői zöldfelületi fejlesztések műszaki tartalma társadalmi igényfelmérés alapján Óbuda-Békásmegyer Önkormányzatával együttműködve került meghatározásra. Ennek megvalósítása céljából megkötésre került az új tervezési megállapodás a FŐKERT-tel és módosítás a megvalósítási feladatok vonatkozásában. A „Pünkösdfürdői park környezetrendezése” elnevezésű koncepcióterv Óbuda-Békásmegyer Önkormányzatával egyeztetve 2020. júliusában elkészült. A hatályos szerződés szerint a kiviteli tervek két ütemben készülnek el 2020. szeptember 30-ig, valamint 2021. március 31-ig. Az egyeztetések eredményeképpen kialakuló műszaki tartalom ismeretében a megvalósításra vonatkozó szerződések módosítására is sor került. Ezt követően a szerződések határideje többszöri módosítást követően 2022. 04. 30. 2022. évre áthúzódó munkák: kutyaakadálypálya eszközeinek kihelyezése, építmények befejező munkái, cserje és fatelepítések, gyepesítés, magvetések, automata öntözőrendszer befejező munkái, napvitorla kihelyezése, valamint vízbekötések.

**8086 Pest-Észak árvízvédelmi szakasz 35., 101., 37. és 38. számú védvonalszakaszainak fejlesztése**

|  |  |  |
| --- | --- | --- |
| Módosított előirányzat: | 48 457 | ezer Ft |
| Éves tény: | 151 | ezer Ft |
| Teljesítés: | 0,3 | % |

A 101., 37. és 38. védvonalszakaszok esetében 2021. 10. 01-jén tervezési szerződés jött létre, amelynek keretében a Tervezőnek 2022. 01. 28-i határidőre kellett elkészítenie a Döntés-előkészítő tanulmányt, ezért kifizetés nem történt 2021. évben. A Tervező szerződéses feladata továbbá a vízjogi létesítési engedélyezési tervek és az egyéb létesítési engedélyezési tervek, illetve a kiviteli tenderdokumentáció elkészítése, valamint a szükséges engedélyek megszerzése is. A 35. védvonalszakaszra vonatkozó tervezési feladatot az FCSM Zrt. a 2021. évi ár- és belvízvédelmi fenntartási terv keretében látja el. 2021. évben felmerült költségek a közbeszerzési eljáráshoz kapcsolódtak.

**7809 Béke téri tehermentesítő főgyűjtőcsatorna**

|  |  |  |
| --- | --- | --- |
| Módosított előirányzat: | 2 519 097 | ezer Ft |
| Éves tény: | 1 810 299 | ezer Ft |
| Teljesítés: | 71,9 | % |

A megnövekedett szennyvíz mennyiség hosszú távú biztonságos elvezetéséhez a Béke utcán új, párhuzamos főgyűjtő építése szükséges. A Kormány KEHOP uniós, illetve hazai támogatást ítélt meg a Béke téri tehermentesítő főgyűjtőcsatorna építése c. projekt megvalósítására. A kivitelezés folyamatban van, befejezési határideje 2022. január 19. A projekt részét képezi továbbá a Béke téri tehermentesítő főgyűjtőcsatornához kapcsolódó szivattyútelep kiviteli tervezési és kivitelezési munkáinak megvalósítása, melynek kivitelezése határidő előtt (2021. 08. 11) befejeződött. A 2021. évi kifizetések jelentős része ehhez a feladatrészhez kapcsolódott mérnöki díjak és szervezési, koordinációs feladatok ellátására.

A projekt részét képezi továbbá a főgyűjtőhöz kapcsolódó Angyalföldi szivattyútelep kiviteli tervezési és kivitelezési munkáinak megvalósítása, melyre vonatkozó közbeszerzési eljárás lefolytatásra, a vállalkozási szerződés 2021. 08. 13-án aláírásra került. A kivitelezés folyamatban van, a befejezés határideje 2022. 09. 13.

**8094 Budapest Főváros víztermelő kútjainak fejlesztése, vízminőségi és kapacitáskockázatok kezelése**

|  |  |  |
| --- | --- | --- |
| Módosított előirányzat: | 1 999 129 | ezer Ft |
| Éves tény: | 0 | ezer Ft |
| Teljesítés: | 0,0 | % |

A projekt a 339/2014. (XII. 19.) Korm. rendelet hatálya alá tartozik, így annak megvalósítását a Nemzeti Fejlesztési Programiroda Nonprofit Kft. (NFP) látja el. A projekt megvalósítására vonatkozó közbeszerzési eljárás lefolytatását követően megkötött Vállalkozási szerződés 2021. 09. 20-án lépett hatályba. 2021. évben a PENTA Általános Építőipari Kft., illetve COLAS Alterra Zrt. részére 2.467.338 – 2.467.338 ezer Ft előleg került kifizetésre. Az NFP a megvalósítás során ellátja a projektmenedzsment, valamint műszaki ellenőri feladatokat. A megvalósítással összefüggő koordinációs feladatokat 2021. 12. 15-én létrejött megállapodás alapján az Enviroduna Kft. látja el.

**7927 Dél-pesti Szennyvíztisztító Telep vízgyűjtő területéhez kapcsolódó fejlesztések - I. ütem előkészítése**

|  |  |  |
| --- | --- | --- |
| Módosított előirányzat: | 8 922 | ezer Ft |
| Éves tény: | 6 679 | ezer Ft |
| Teljesítés: | 74,9 | % |

A Kormány az 1273/2019.(V.14.) határozatával döntött a KEHOP éves fejlesztési keretének megállapításáról szóló 1084/2016. (II. 29.) Korm. határozat módosításáról, melyben 3,52 milliárd Ft forrást biztosított a Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütemére. 2020. október 29-én az Enviroduna Kft. és az Önkormányzat között Megállapodás jött létre a projekt előkészítésével összefüggő szervezési, koordinációs feladatokra, melyeket a társaság 2021. évben maradéktalanul ellátott. A Megállapodás alapján az Enviroduna Kft. többek között ellátta a közbeszerzési szerződések megkötéséhez szükséges előkészítési feladatot, valamint elvégezte a KEHOP részeként megkötendő támogatási szerződéshez szükséges előkészítési feladatokat.

A 339/2014. (XII. 19.) Korm. rendelet alapján 2021. 08. 06. napján Konzorciumi Együttműködési Megállapodás jött létre az Önkormányzat és a Nemzeti Fejlesztési Programiroda Nonprofit Kft. között, mely alapján 2021. 12. 27-én megindult a megvalósításra irányuló közbeszerzési eljárás.

**7926 Budapesti Központi Szennyvíztisztító Telep iszapvonal fejlesztés előkészítése**

|  |  |  |
| --- | --- | --- |
| Módosított előirányzat: | 9 465 | ezer Ft |
| Éves tény: | 6 726 | ezer Ft |
| Teljesítés: | 71,1 | % |

A KEHOP éves fejlesztési keretének megállapításáról szóló 1084/2016. (II. 29.) Korm. határozat szerint 2023. év végi megvalósítási határidővel biztosított 2,50 milliárd Ft indikatív támogatási keretet és 0,45 milliárd Ft Magyarország központi költségvetéséből megtéríthető indikatív önerő támogatást a BKSZT iszapvonal fejlesztés projekthez. 2020. október 29-én az Enviroduna Kft. és az Önkormányzat között Megállapodás jött létre a projekt előkészítésével összefüggő szervezési, koordinációs feladatokra, melyeket 2021. évben a társaság maradéktalanul ellátott. A Megállapodás alapján az Enviroduna Kft. többek között ellátta a közbeszerzési szerződések megkötéséhez szükséges előkészítési feladatot, valamint elvégezte a KEHOP részeként megkötendő támogatási szerződéshez szükséges előkészítési feladatokat. A BKSZT iszapelőkezelési technológiájának fejlesztéséhez kapcsolódó tervezési feladatok végrehajtása tárgyú közbeszerzési eljárás indításához szükséges dokumentáció összeállításra került. A 339/2014. (XII. 19.) Korm. rendelet alapján 2021. 08. 06. napján Konzorciumi Együttműködési Megállapodás jött létre az Önkormányzat és a Nemzeti Fejlesztési Programiroda Nonprofit Kft. között, mely alapján 2021. 12. 30-án megindult a megvalósításra irányuló közbeszerzési eljárást.

**7861 Budapest és Pilisborosjenő közös szennyvízelvezetési fejlesztés előkészítése**

|  |  |  |
| --- | --- | --- |
| Módosított előirányzat: | 64 002 | ezer Ft |
| Éves tény: | 32 398 | ezer Ft |
| Teljesítés: | 50,6 | % |

A KEHOP éves fejlesztési keretének megállapításáról szóló 1084/2016. (II. 29.) Korm. határozat szerint 2023. év végi megvalósítási határidővel biztosított 1,76 milliárd Ft indikatív támogatási keretet és 0,32 milliárd Ft Magyarország központi költségvetéséből megtéríthető indikatív önerő támogatást a Budapest Főváros és Pilisborosjenő Község Önkormányzatai közös szennyvízelvezetési derogációs projektjéhez. Az Önkormányzat 2020. 09. 03-án feltételes közbeszerzési eljárást indított a projekt részeként megvalósuló „Budapest III. kerület, Pók utcai átemelő telep bővítése vízjogi létesítési engedélyes tervdokumentáció, kiviteli terv és tenderdokumentáció elkészítése” tárgyában. A 2021. 02. 26-án a Mélyépterv Zrt-vel aláírt szerződés keretében a szükséges tervek 2021. 12. 14-ig elkészültek 2020. június 29-én az Enviroduna Kft. és az Önkormányzat között Megállapodás jött létre a Budapest Főváros és Pilisborosjenő Község Önkormányzatai közös derogációs szennyvízelvezetési projektje előkészítési és a megvalósítással összefüggő szervezési, koordinációs feladataira, melyeket maradéktalanul ellátott. A Megállapodás alapján az Enviroduna Kft. ellátta többek között a közbeszerzési szerződések megkötéséhez szükséges előkészítési feladatot, valamint elvégezte a KEHOP részeként megkötendő támogatási szerződéshez szükséges előkészítési feladatokat. A megvalósításra vonatkozóan Budapest Főváros Önkormányzata és Pilisborosjenő Község Önkormányzata 2021. 08. 06-án Konzorciumi Megállapodást kötött a Nemzeti Fejlesztési Programiroda Nonprofit Kft-vel, mely alapján a projekttel kapcsolatos közbeszerzési eljárásokat az NFP folytatja le. A megvalósításra vonatkozó közbeszerzési eljárás előkészítését az NFP 2021. évben megkezdte.

**7862 Budapest teljeskörű csatornázásához szükséges további fejlesztések előkészítése**

|  |  |  |
| --- | --- | --- |
| Módosított előirányzat: | 84 162 | ezer Ft |
| Éves tény: | 66 979 | ezer Ft |
| Teljesítés: | 79,6 | % |

A KEHOP éves fejlesztési keretének megállapításáról szóló 1084/2016. (II. 29.) Korm. határozat szerint 2023. év végi megvalósítási határidővel biztosított 1,53 milliárd Ft indikatív támogatási keretet és 0,27 milliárd Ft Magyarország központi költségvetéséből megtéríthető indikatív önerő támogatást a Hálózati elemek további fejlesztése Budapest teljes körű csatornázásának biztosítása érdekében projekthez.

2020. június 29-én az Enviroduna Kft. és az Önkormányzat között létrejött Megállapodás alapján az Enviroduna Kft. ellátta többek között a közbeszerzési szerződések megkötéséhez szükséges előkészítési feladatot, valamint elvégezte a KEHOP részeként megkötendő támogatási szerződéshez szükséges előkészítési feladatokat. A hálózati elemek további fejlesztése Budapest teljeskörű csatornázásának biztosítása érdekében I. ütem tervezési és kivitelezési munkái tárgyú közbeszerzési eljárás véglegesítése megtörtént. Az Önkormányzat 2020. szeptember 3-án feltételes közbeszerzési eljárást indított a projektbe integrálandó Budapest XVII. kerületi csatornafejlesztések projekthez kapcsolódó vízjogi létesítési engedélyes tervdokumentáció és tenderdokumentáció elkészítése tárgyában, és a 2021. januári költségvetés módosításának elfogadásakor a közbeszerzési eljárás eredményes lezárásához és azt követően a tervezési szerződés megkötéséhez saját forrás került biztosításra. A szerződés megkötésére 2021. február 26-án került sor, a szükséges tervek elkészültek, a vízjogi létesítési engedélyezési eljárások folyamatban vannak.

A projektek megvalósítására vonatkozóan az Önkormányzat és a Nemzeti Fejlesztési Programiroda Nonprofit Kft. 2021. 08. 06-án Konzorciumi Megállapodásokat kötött, melyek alapján a projektekkel kapcsolatos közbeszerzési eljárásokat az NFP folytatja le. A BP17 projektet érintően a megvalósításra vonatkozó közbeszerzési eljárás előkészítése folyamatban van, a projektet érintően az ajánlati felhívás 2021. 12. 31-én jelent meg az EKR-ben.

**7919 Vízellátást biztosító beruházások tervezése és kivitelezése**

|  |  |  |
| --- | --- | --- |
| Módosított előirányzat: | 45 320 | ezer Ft |
| Éves tény: | 52 270 | ezer Ft |
| Teljesítés: | 115,3 | % |

A feladat vonatkozásában a Fővárosi Vízművek Zrt.-vel a tervezésre a Vállalkozási Szerződés, valamint a kivitelezésre a Megvalósítási Megállapodás aláírása 2020. szeptember 14-én megtörtént. A Vállalkozási Szerződésben foglalt tervezési feladatok befejeződtek, a Megvalósítási Megállapodás alapján elvégzendő kivitelezési munkák 2021. 04. 13-ig megvalósultak. A feladatra jutó 2020. december havi fordított áfa az Áfa bevallásnak és elszámolásnak megfelelően 2021. januárban teljesült. A feladaton az előirányzat túllépést a kapcsolódó fordított Áfa összege eredményezi, amely a számviteli előírásokhoz igazodóan a 841101 Pénzügytechnikai feladatokon került megtervezésre és elszámolásra.

**7858 BKSZTT 2020. évi beruházási feladatai**

|  |  |  |
| --- | --- | --- |
| Módosított előirányzat: | 127 000 | ezer Ft |
| Éves tény: | 126 016 | ezer Ft |
| Teljesítés: | 99,2 | % |

A BKSZTT 2020. évi beruházási feladatainak elvégzésére Megvalósítási Megállapodás jött létre a Fővárosi Vízművek Zrt-vel 2020. június 17-én. A megvalósítás folyamatban van, a befejezési határidő a 2. számú szerződésmódosítás alapján 2022. 06. 30.

**8028 2021. évi Vízellátást biztosító beruházások tervezése és kivitelezése**

|  |  |  |
| --- | --- | --- |
| Módosított előirányzat: | 63 166 | ezer Ft |
| Éves tény: | 25 989 | ezer Ft |
| Teljesítés: | 41,1 | % |

A feladat vonatkozásában a tervezési feladatra Vállalkozási Szerződés, a kivitelezésre Megvalósítási Megállapodás került aláírása a Fővárosi Vízművek Zrt-vel 2021. 03. 24-én. A Vállalkozási Szerződésben keretében elkészült tervek alapján a Megvalósítási Megállapodásban foglalt kivitelezési feladatok 2021. 12. 13-ig megvalósultak. A feladat aktiválására 2022. évben kerül sor.

**8030 BKSZTT 2021. évi beruházási feladatai**

|  |  |  |
| --- | --- | --- |
| Módosított előirányzat: | 12 700 | ezer Ft |
| Éves tény: | 3 603 | ezer Ft |
| Teljesítés: | 28,4 | % |

A BKSZTT 2021. évi beruházási feladatainak elvégzésére 2021. 05. 26-án Megvalósítási Megállapodás jött létre a Fővárosi Vízművek Zrt-vel. A 2021. évi tervezett feladatok megvalósítása megtörtént, a számlák kibocsátására 2021. decemberében került sor, melynek fizetési határideje átnyúlt 2022. évre. A feladatok megvalósítása folyamatban van, a befejezési határidő az 1. számú szerződésmódosítás alapján 2022. 04. 30.

**Enviroduna Kft. BKSZT eljárói díj**

|  |  |  |
| --- | --- | --- |
| Módosított előirányzat: | 44 704 | ezer Ft |
| Éves tény: | 41 529 | ezer Ft |
| Teljesítés: | 92,9 | % |

2020. 12. 23-án megállapodás jött létre a BKSZT és kapcsolódó létesítményei beruházás 2021. évi feladatainak ellátására az Enviroduna Kft. és az Önkormányzat között. A megállapodás keretében 2021. évben az Enviroduna Kft. közreműködött a III. tisztítási fokozat megvalósítása és a Műszaki ellenőr/Mérnök feladatok ellátása tárgyában folyamatban lévő peres eljárásokban, a Budai Duna-parti Főgyűjtő projektet érintő tulajdonjogi rendezés előkészítésében. Ellátta továbbá a BKSZTT 2021. évi felújítás-pótlását célzó Fővárosi Vízművek Zrt.-vel kötött Vállalkozási Szerződés keretében végzett munkák műszaki ellenőri feladatát.

**Környezetvédelmi feladatok**

|  |  |  |
| --- | --- | --- |
| **Módosított előirányzat:** | **19 233 040** | **ezer Ft** |
| **Éves tény:** | **7 529 366** | **ezer Ft** |
| **Teljesítés:** | **39,1** | **%** |

***Önkormányzati feladatok***

**6812 Fővárosi hulladékgazdálkodási rendszer bővítése, a hulladékfeldolgozás és újrahasznosítás arányának növelése**

|  |  |  |
| --- | --- | --- |
| Módosított előirányzat: | 10 778 060 | ezer Ft |
| Éves tény: | 5 439 318 | ezer Ft |
| Teljesítés: | 50,5 | % |

A projekt keretében a fővárosi hulladékgazdálkodási rendszer színvonalának növelése érdekében történik meg a kezelési rendszer fejlesztése. A projekt keretében befejeződött fejlesztések részben a hulladék keletkezésének megelőzését (XV. kerületi és XVIII. kerületi Szemléletformáló és Újrahasználati Központok – SZUK-ok), részben az égetés után visszamaradt salakanyagból kinyerhető haszonanyag mennyiségének növelését (Fémleválasztó), illetve az égetés hatékonyságának javítását (Lomdaráló) célozták. Az eredetileg tervezett KEHOP szakasz az alábbi projektelemekből áll:

- Logisztikai és Szolgáltató Központ: Logisztikai és Szolgáltató Központ megépítésével a gyűjtés hatékonysága javul, illetve a lakosság számára új szolgáltatásként hulladékudvar kerül kialakításra. A bontási munkák 2020. szeptember hónapban elkészültek. A kármentesítési munkák közül, a résfal építése 2020. július hónapban befejeződött, és az építési munkák is befejeződtek, a Vállalkozó 2021. szeptember 8. napján átadta a létesítményt. Az elkészült létesítmény üzemeltetéséhez szükséges külső szennyvízcsatorna műszaki átadása 2021. november 12. napján megtörtént. A 45 napos próbaüzem várhatóan 2022. nyarán veszi kezdetét.

- Logisztikai és Szolgáltató Központ működtetéséhez szükséges célgépek beszerzése: 2021. első felében a szerződések aláírásra kerültek. A Célgépek a Logisztikai és Szolgáltató Központ próbaüzeméhez szükségesek. A célgépes szerződés fedezetének megteremtése kapcsán ráemelési igényt kell benyújtani a Támogató felé.

- Nagyválogató: A feladat keretében az ingatlanon létesítendő válogatómű technológia berendezéseinek kialakítása, szállítása, telepítése és az ingatlanon lévő épület bővítése valósul meg. A kivitelezés jelenleg is folyamatban van, várható befejezése 2022. második fele.

- Rakodógépek: Három részfeladatból áll, mindhárom esetében eredményesen zárult a közbeszerzési eljárás. A beszerzésekre megkötött szerződések 2021. december 22. napján léptek hatályba.

- Konténerek: Három részfeladatra került felosztásra, mindhárom esetében eredményesen lezajlott a közbeszerzési eljárás, a szerződések megkötésre kerültek. Kifizetésre két részfeladat került. Egy részfeladat esetében a szerződés felmondásra került, mivel a szerződő fél a meghatározott vételárhoz képest magasabb értéken tudta volna teljesíteni a szerződésben vállaltakat.

- Célgép: A 10 darab konténerszállító tehergépjárműre és 9 darab görgős konténer szállító pótkocsira szóló Adásvételi Szerződés fedezet hiány miatt felbontásra került.

- Kommunikációs tevékenység: Két Vállalkozói Keretszerződés került aláírásra. A projekt megvalósítása során megelőzési célú PR és kommunikációs tevékenység kapcsán nem történt kifizetés. Kötelező tájékoztatás, PR és marketing tevékenység kapcsán kifizetés 2021. július hónapra történt.

- Műszaki ellenőr feladat: A feladatot az Enviroduna Kft. látja el, amely teljesítette 2021. évben elvégzendő feladatokat.

A projekt fizikai megvalósításának tervezett napja 2022. december 01.

**7070 A fővárosi házhoz menő szelektív hulladékgyűjtési rendszer kialakítása projekt keretében beszerzett hulladékgazdálkodási eszközök mennyiségében keletkezett hiánypótlása**

|  |  |  |
| --- | --- | --- |
| Módosított előirányzat: | 16 004 | ezer Ft |
| Éves tény: | 6 747 | ezer Ft |
| Teljesítés: | 42,2 | % |

„A fővárosi házhoz menő szelektív hulladékgyűjtési rendszer kialakítása” című projekt keretében beszerzett hulladékgazdálkodási eszközök mennyiségében bekövetkezett hiány esetén az Önkormányzatnak kell gondoskodni a hulladékgazdálkodási eszközök pótlásáról a fenntartási időszak végéig azzal, hogy a hiány keletkezéséből adódó kárát az FKF Zrt., a hulladékgazdálkodási eszközök újkori, aktuális beszerzési értékén téríti meg az Önkormányzatnak.

Az FKF Nonprofit Zrt. által megküldött 2019. évi leltárról szóló tájékoztatás szerint a projekt során beszerzett összesen 403.000 db (320.000 darab 120 literes és 83.000 db 240 literes) szelektív hulladékgyűjtő edényből 292 db 120 literes és 237 db 240 literes, összesen 529 db hulladékgyűjtő edény káresetekből és selejtezésből adódóan hiányzik. A „Fővárosi házhoz menő szelektív hulladékgazdálkodási rendszer” keretében létrehozott hulladékgazdálkodási eszközök használati jogának átruházásáról szóló megállapodás értelmében az 529 db hulladékgyűjtő edényt az Önkormányzat szerzi be. A beszerzés megvalósult, a pénzügyi kifizetés 2021. május hónapjában megtörtént.

**7591 A fővárosi hulladékgazdálkodási rendszer fejlesztése, különös tekintettel a hulladékgyűjtési, szállítási és előkezelő rendszerre**

|  |  |  |
| --- | --- | --- |
| Módosított előirányzat: | 2 407 977 | ezer Ft |
| Éves tény: | 1 166 005 | ezer Ft |
| Teljesítés: | 48,4 | % |

A projekt keretében vegyes hulladék gyűjtésére alkalmas, részben alacsony padlós, két, illetve háromtengelyes hulladékbegyűjtő célgépek beszerzésére kerül sor. A fejlesztés célja a lakossági szolgáltatás színvonalának növelése, a környezeti eredmény javítása (káros anyag kibocsátás csökkentése), valamint a közszolgáltatás költséghatékonyságának javítása.

A járműbeszerzésre vonatkozó közbeszerzési eljárás eredményeképp 2020. február 12-én került sor az Önkormányzat és a nyertes ajánlattevők között az adásvételi szerződés megkötésére. Az adásvételi szerződés tárgya összesen 98 db + további 12 db opciós tételként lehívható hulladékbegyűjtő célgép beszerzése.

A célgépek átadása 2021. április 26. napján megtörtént. A megkötött szerződés szerinti opciólehívás 2021. szeptemberében megtörtént, az eladó szerződésszerű teljesítése 2022. májusában esedékes.

**7079 Pesti rakpart északi rendezése, gyalogos és kerékpárút kialakítása**

|  |  |  |
| --- | --- | --- |
| Módosított előirányzat: | 1 570 999 | ezer Ft |
| Éves tény: | 917 296 | ezer Ft |
| Teljesítés: | 58,4 | % |

A FINA úszóvilágbajnokság rendezésének idejére az Árpád híd-Margit híd közötti szakasz elkészült, forgalomba helyezése megtörtént. Az utolsó szakasz (Kossuth tér- Jászai Mari tér között) műszaki átadása 2021. decemberében valósult meg, a forgalomba helyezési engedély 2022. február 28-án kiadásra került. Ezzel a teljes Kossuth tér- Árpád híd közötti rakpart felújítás lezárult.

**Városmegújítási, zöldterületfejlesztési feladatok**

|  |  |  |
| --- | --- | --- |
| Módosított előirányzat: | 4 460 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat azért került be a 2021. évi költségvetésbe, mert arra Európai Beruházási Banki hitelt tervezett felvenni a Fővárosi Önkormányzat. A hitelfelvétel meghiúsult, ezért az ebből a forrásból finanszírozni tervezett feladat sem valósult meg.

**Gazdasági ellátási feladatok**

|  |  |  |
| --- | --- | --- |
| **Módosított előirányzat:** | **4 030 596** | **ezer Ft** |
| **Éves tény:** | **363 456** | **ezer Ft** |
| **Teljesítés:** | **9,0** | **%** |

***Önkormányzati feladatok***

**Városháza rekonstrukció A. ütem (elektromos munkák, rendeltetésszerű használathoz elengedhetetlen felújítások, Madách téri homlokzat)**

|  |  |  |
| --- | --- | --- |
| Módosított előirányzat: | 1 890 846 | ezer Ft |
| Éves tény: | 110 392 | ezer Ft |
| Teljesítés: | 5,8 | % |

A feladat keretében megvalósuló kiemelt fejlesztések:

Az elektromos hálózat rekonstrukciója 1. ütem 2021. II. negyedévében befejeződött. A 2. ütem tervezésére és kivitelezésére szóló eljárásában megtörtént a szerződéskötés. A kivitelezési feladat folyamatban van.

A Keresztszárny épületrekonstrukció kivitelezésre közbeszerzési eljárási anyag összeállításra került.

A Homlokzat kivitelezésre szóló szerződés megkötésre került, a műszaki teljesítés folyamatban van.

**7090 Városháza épületének fejlesztése**

|  |  |  |
| --- | --- | --- |
| Módosított előirányzat: | 9 448 | ezer Ft |
| Éves tény: | 1 575 | ezer Ft |
| Teljesítés: | 16,7 | % |

A feladat keretében elkészítésre kerültek a fejlesztésre vonatkozó Megvalósíthatósági Tanulmányterv, az Épület építészeti és geodéziai felmérése és digitális műszaki dokumentálása és a további műszaki alapdokumentációk (elektromos- és épületgépészeti felmérési tervek, műemléki értékleltár, épület diagnosztikai vizsgálatok és szakvélemények). A 2021. évi előirányzat a tervezői művezetési feladat fedezetét tartalmazta, amely a homlokzat kivitelezési közbeszerzési eljárás alatt folyamatos teljesítést igényel.

**7987 Keresztszárny oktatóbázis rekonstrukció**

|  |  |  |
| --- | --- | --- |
| Módosított előirányzat: | 147 201 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat vezetői döntés alapján törlésre került.

**Városháza régi Trafóház épületének átalakítása**

|  |  |  |
| --- | --- | --- |
| Módosított előirányzat: | 46 432 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat tartalmazza a Városháza régi Trafóház épületének teljes körű, építészeti, szerkezeti, gépészeti, elektromos átalakítását és a közvetlenül kapcsolódó Városháza Park, valamint a Hivatal III. számú parkoló udvar részeinek átalakítását, továbbá a Trafóház épületben lévő ELMŰ 10 kVolt-os kapcsolóállomás áthelyezését, ezen építési beruházásokhoz szükséges részletes kivitelezési műszaki dokumentációk elkészítését. Az engedélyezési tervek elkészültek, az építési engedélyezési eljárás megkezdődött és folyamatban van.

**8079 Kulturális információs pont kialakítása (volt Merlin színház épület rekonstrukciója)**

|  |  |  |
| --- | --- | --- |
| Módosított előirányzat: | 386 235 | ezer Ft |
| Éves tény: | 524 | ezer Ft |
| Teljesítés: | 0,1 | % |

A volt Merlin Színház épület rekonstrukciója keretében Megvalósítási Megállapodást kötött az Önkormányzat a BFVK Zrt.-vel az épület újbóli használatbavételére irányulóan. Első lépésként elkészültek a kivitelezési közbeszerzési eljáráshoz szükséges kiviteli tervek. Jelenleg a kivitelezésre kiírt közbeszerzési eljárás bírálati szakaszban van.

**8066 Városházi esték – Rendezvénytechnikai berendezések, eszközök beszerzése**

|  |  |  |
| --- | --- | --- |
| Módosított előirányzat: | 20 000 | ezer Ft |
| Éves tény: | 10 604 | ezer Ft |
| Teljesítés: | 53,0 | % |

2021. évben lefolytatott beszerzési eljárás eredményeképpen megkötött szerződés alapján beszerzése került 1 db 8x5 m-es színpadrendszer és az ahhoz illeszkedő 4 lábon álló színpadfedés. A fennmaradó előirányzat áttervezésre került a 2022. évre a városházi esték és egyéb önkormányzati rendezvények, konferenciák lebonyolításához szükséges rendezvénytechnikai berendezések (fény- és hangtechnika, video- és fotótechnikai eszközök és kiegészítők) és eszközök (molinó, zászló, sajtófal, roll-up, pulpitus stb.) beszerzéséhez.

**7820 Városháza park kialakítása**

|  |  |  |
| --- | --- | --- |
| Módosított előirányzat: | 800 000 | ezer Ft |
| Éves tény: | 338 | ezer Ft |
| Teljesítés: | 0,0 | % |

A Városháza park kialakítására kiírt tervpályázat lezárult 2021. évben, kifizetésre került a közbeszerzési díj. A kivitelezésre szóló közbeszerzési eljárás várhatóan 2022. év második felében kerül kiírásra, a tervezési idő lezárulta után.

**7823 Budapest Galéria elhelyezése, új kiállítóterem kialakítása**

|  |  |  |
| --- | --- | --- |
| Módosított előirányzat: | 250 000 | ezer Ft |
| Éves tény: | 211 | ezer Ft |
| Teljesítés: | 0,1 | % |

A feladat megvalósításához szükséges tervezési eljárásra kiírt közbeszerzési eljárás lezárult. A feladat megvalósítása áthúzódott 2022. évre

**7025 Önkormányzati eszközök beszerzése bizottságok és képviselőcsoportok részére**

|  |  |  |
| --- | --- | --- |
| Módosított előirányzat: | 3 847 | ezer Ft |
| Éves tény: | 1 095 | ezer Ft |
| Teljesítés: | 28,5 | % |

A bizottságok és képviselőcsoportok részéről jelzett igények alapján teljesítendő eszköz-beszerzések 2021. évben megvalósultak.

**Veszélyhelyzet miatt szükséges eszközök beszerzése**

|  |  |  |
| --- | --- | --- |
| Módosított előirányzat: | 39 266 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat keretében 2021. évben kiadás nem merült fel.

***Céljelleggel támogatott hivatali feladatok***

**5925 Városháza kazánok cseréje, korszerűsítése**

|  |  |  |
| --- | --- | --- |
| Módosított előirányzat: | 10 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat további része áttervezésre került 2022. évre.

**7340 Tűzjelző hálózat kivitelezése**

|  |  |  |
| --- | --- | --- |
| Módosított előirányzat: | 164 271 | ezer Ft |
| Éves tény: | 129 456 | ezer Ft |
| Teljesítés: | 78,8 | % |

A feladatra a szerződéskötés megtörtént 2018. év végén, a feladat műszaki kivitelezése 2021. évben megvalósult. A feladat lezárult.

**7690 Klíma beszerzés**

|  |  |  |
| --- | --- | --- |
| Módosított előirányzat: | 12 921 | ezer Ft |
| Éves tény: | 4 846 | ezer Ft |
| Teljesítés: | 37,5 | % |

A feladat keretében folytatódik a Hivatalon belül még több mint 30 darab nem szabványos hűtőközeggel működő berendezések cseréje. Emellett a gazdaságilag javíthatatlan berendezések cseréje is szükséges. Továbbá a Gerlóczy szárny III. emeletén elkészült új tárgyalóhelyiségben gépészetileg már előkészített, kialakított hűtési rendszerhez egy monoblokkos hűtőgép beszerzése szükséges az üzemszerű működéshez. A feladatok teljes körű megvalósításához további fedezet biztosítása szükséges.

**7701 Irattár klíma korszerűsítése**

|  |  |  |
| --- | --- | --- |
| Módosított előirányzat: | 45 207 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az elkészült kivitelezési tervek alapján elindított kivitelezési közbeszerzési eljárás fedezet hiány miatt eredménytelen lett. A rendelkezésre álló összeg megemelésére nem volt lehetőség, ezért a Hivatalon belül új műszaki megoldás került leegyeztetésre. A feladat áttervezésre került 2022.évre.

**Zászlóbeszerzés**

|  |  |  |
| --- | --- | --- |
| Módosított előirányzat: | 6 350 | ezer Ft |
| Éves tény: | 5 554 | ezer Ft |
| Teljesítés: | 87,5 | % |

A feladat teljesült, a pénzügyi kifizetés egy része áthúzódott 2022. évre.

**7011 BFTK Nonprofit Kft. székhelyének kialakítása**

|  |  |  |
| --- | --- | --- |
| Módosított előirányzat: | 4 452 | ezer Ft |
| Éves tény: | 4 451 | ezer Ft |
| Teljesítés: | 100,0 | % |

A feladatra a kivitelezési szerződéskötés megtörtént 2018. évben, a műszaki teljesítés 2021. évben lezárult.

**7691 Épületberendezések beszerzése 2019**

|  |  |  |
| --- | --- | --- |
| Módosított előirányzat: | 206 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat 2020. évben lezárult, 2021. évben nem történt teljesítés a feladatról.

**Épületberendezések beszerzése**

|  |  |  |
| --- | --- | --- |
| Módosított előirányzat: | 15 000 | ezer Ft |
| Éves tény: | 13 799 | ezer Ft |
| Teljesítés: | 92,0 | % |

A feladat 2020. évben teljesült, a pénzügyi kifizetés egy része húzódott át 2021. évre.

**Mobiltelefonok beszerzése**

|  |  |  |
| --- | --- | --- |
| Módosított előirányzat: | 15 000 | ezer Ft |
| Éves tény: | 12 616 | ezer Ft |
| Teljesítés: | 84,1 | % |

A feladat teljesült. A pénzügyi kifizetés megtörtént.

**Egyéb gépek, berendezések beszerzése**

|  |  |  |
| --- | --- | --- |
| Módosított előirányzat: | 16 707 | ezer Ft |
| Éves tény: | 12 620 | ezer Ft |
| Teljesítés: | 75,5 | % |

A feladat teljesült, a kifizetés részben áthúzódott 2022. évre.

**7697 Gépjármű beszerzés**

|  |  |  |
| --- | --- | --- |
| Módosított előirányzat: | 16 906 | ezer Ft |
| Éves tény: | 13 187 | ezer Ft |
| Teljesítés: | 78,0 | % |

A feladat teljesült, a kifizetés megtörtént.

**Vezetékes asztali telefonkészülékek beszerzése**

|  |  |  |
| --- | --- | --- |
| Módosított előirányzat: | 14 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat 2020. évben lezárult, 2021. évben további kifizetés nem történt.

**Tűzivíz-vízrendszer tervezése**

|  |  |  |
| --- | --- | --- |
| Módosított előirányzat: | 63 500 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Városháza épületében az ún. Bankszárnyban vannak csak tűzcsapok, amelyek felújításra szorulnak. A hatályos jogszabály, az Országos Tűzvédelmi Szabályzat 54/2014. (XII.5.) BM rendelete (OTSZ) alapján a terület nagyságához viszonyítottan ez az egy betáp nem elég a teljes épületre. Ezért az egész épületre kiterjedő tűzcsap rendszer terveztetése szükséges.

A hatályos jogi szabályozás szerint föld feletti tűzcsap – minimum négy darab –, vízvételi hely kialakítása szükséges, ahol a tűzcsapok mellé 2 tűzoltó gépjármű is akadálymentesen oda tud férni, a tűzcsapoknál a tűzoltó gépjárművek részére úgy kell felállási helyet biztosítani, hogy azok mellett legalább 2,75 méter közlekedési út szabadon maradjon. Ehhez egy mindenkor szabadon lévő és könnyen megközelíthető tűzoltási felvonulási területet is biztosítani kell az OTSZ szerint. A fali tűzcsapokat úgy kell elhelyezni, hogy azok a legtávolabbi hely oltását is tudják biztosítani – a megközelítési utat tömlőfektetési nyomvonalon kell figyelembe venni –, valamint a fali tűzcsapok lefedjék a tűzszakasz teljes területét.

A fenti szabályok alapján szükséges először a megfelelő tűzivíz-rendszer terveztetése, a Városháza épület műemlék jellegéből adódóan örökségvédelmi hatósággal történő egyeztetése, engedélyeztetése, majd az elkészült és jóváhagyott tervek alapján a kivitelezési eljárás lefolytatása és megvalósítása.

A tervezésre kiírt közbeszerzési eljárás fedezethiány miatt eredménytelen lett, a feladat áttervezésre került 2022.évre.

**Főpolgármesteri Hivatal vagyonvédelmi rendszerének átalakítása**

|  |  |  |
| --- | --- | --- |
| Módosított előirányzat: | 7 730 | ezer Ft |
| Éves tény: | 1 904 | ezer Ft |
| Teljesítés: | 24,6 | % |

A feladat keretében kialakításra került néhány új beléptető pont, a fennmaradó rész áttervezésre került 2022. évre.

**Bútor beszerzés**

|  |  |  |
| --- | --- | --- |
| Módosított előirányzat: | 15 247 | ezer Ft |
| Éves tény: | 15 239 | ezer Ft |
| Teljesítés: | 99,9 | % |

A 2020. évben indított beszerzési eljárás eredményeképpen a szerződés megkötése és a teljesítés megtörtént 2021. évben. A feladat lezárult.

**Hivatali telekommunikációs hálózat részleges rekonstrukciója**

|  |  |  |
| --- | --- | --- |
| Módosított előirányzat: | 8 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A közbeszerzési eljárás 2021. év végén lezárult, a feladat áttervezésre került 2022. évre.

**7704 Nyomdagép beszerzése 2019.**

|  |  |  |
| --- | --- | --- |
| Módosított előirányzat: | 9 970 | ezer Ft |
| Éves tény: | 0 | ezer Ft |
| Teljesítés: | 0,0 | % |

A vágógép beszerzésére – közbeszerzési eljárás eredményeképpen – a Hivatal 2019-ben szerződést kötött. 2020. januárjában a vágógép leszállításra került, azonban szerződés szerinti – minőségi (tételes) átvizsgálás során kiderült, hogy a szállítólevélen, és a szerződésben feltüntetettekhez képest az Eladó által szállított termék nem egyezik meg a hivatkozott dokumentumokon megadott gép típusával, kétségbe vonható az „új, gyári csomagolású” állapot, a szállítólevél nem a szerződésben előírtaknak megfelelően volt kitöltve, továbbá nem került csatolásra minden előírás szerinti dokumentum. A gépet a fenti okokból a Hivatal nem vette át, a vállalkozó felszólítás ellenére nem gondoskodott cseréről vagy a szerződés szerinti egyéb következmények teljesítéséről.

A Hivatal peres úton próbálja érvényesíteni a szerződés szerint járó meghiúsulási kötbérre vonatkozó igényét. 2022. évben ítélethirdetés várható az ügyben. Amennyiben a bíróság az Eladó, mint alperes javára dönt, tehát a leszállított vágógép megfelel a közbeszerzési eljárás és a szerződés szerinti dokumentumoknak, akkor a Hivatal köteles a gép vételárát az Eladó részére megfizetni. Amennyiben a Hivatal, mint felperes javára dönt a bíróság az Eladó köteles a meghiúsulási kötbért a Hivatal részére megfizetni. Ez esetben a Hivatalnak a vágógép beszerzésére új eljárást kell kiírnia.

**7837 Nyomdagép beszerzése 2020.**

|  |  |  |
| --- | --- | --- |
| Módosított előirányzat: | 25 840 | ezer Ft |
| Éves tény: | 25 045 | ezer Ft |
| Teljesítés: | 96,9 | % |

A feladat 2021. évben maradéktalanul megvalósult, a pénzügyi teljesítés megtörtént.

**Igazgatási feladatok**

|  |  |  |
| --- | --- | --- |
| **Módosított előirányzat:** | **385 947** | **ezer Ft** |
| **Éves tény:** | **237 478** | **ezer Ft** |
| **Teljesítés:** | **61,5** | **%** |

***Céljelleggel támogatott intézményi feladatok***

**100101 Fővárosi Önkormányzati Rendészeti Igazgatóság**

**7735 Fővárosi Önkormányzati Rendészeti Igazgatóság eszközbeszerzései 2019-2022**

|  |  |  |
| --- | --- | --- |
| Módosított előirányzat: | 50 520 | ezer Ft |
| Éves tény: | 50 518 | ezer Ft |
| Teljesítés: | 100,0 | % |

A feladat teljesült, a pénzügyi kifizetés megtörtént.

**7912 FÖRI informatikai rendszerének fejlesztése**

|  |  |  |
| --- | --- | --- |
| Módosított előirányzat: | 108 300 | ezer Ft |
| Éves tény: | 69 581 | ezer Ft |
| Teljesítés: | 64,2 | % |

A feladat megvalósítása megtörtént, a kifizetés egy része áthúzódott 2022. évre.

**FÖRI informatikai rendszerének fejlesztése 2021**

|  |  |  |
| --- | --- | --- |
| Módosított előirányzat: | 97 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat áttervezésre került 2022. évre.

**Soft projektek**

|  |  |  |
| --- | --- | --- |
| **Módosított előirányzat:** | **580 148** | **ezer Ft** |
| **Éves tény:** | **9 119** | **ezer Ft** |
| **Teljesítés:** | **1,6** | **%** |

**7770 Life HungAIRy című projekt**

|  |  |  |
| --- | --- | --- |
| Módosított előirányzat: | 273 961 | ezer Ft |
| Éves tény: | 9 119 | ezer Ft |
| Teljesítés: | 3,3 | % |

A LIFE IP HungAIRy című projekt 2019-2026 között kerül megvalósításra. A projektet 10 magyar település és kapcsolt intézményeik valósítják meg (köztük Budapest és a BKM Zrt.) a Herman Ottó Intézet koordinálásában. A projekt 60%-ban uniós, 40%-ban hazai finanszírozású, az utóbbit az Agrárminisztérium biztosítja a Főváros részére, évenkénti Támogatói Okirat kibocsátásával. A projekt keretében a Főváros aktualizálja az illetékes hatóság által kibocsátott levegőminőségi tervet, city logisztika területén mintabeavatkozást valósít meg, a projekt közös kampányai keretében közösségi komposztálót hoz létre, valamint a projekt keretében elkészülő levegős terjedési modellező szoftver bemeneti adatait állítja elő, azaz emissziós adatbázist készít. A projektben hangsúlyos szerepet tölt be az eredményekről szóló kommunikáció, illetve a disszemináció, ezért a Főváros szemléletformálási és kommunikációs feladatokat is ellát. Emellett a Főváros 5 ökomenedzsert foglalkoztat. A pandémiának köszönhetően, illetve az egyes projektfeladatok csúszása okán 2021. évben a közbeszerzési eljárások előkészítése történt meg, amelyek 2022. évben kerülnek megindításra.

**Horizont 2020 USER-CHI projekt**

|  |  |  |
| --- | --- | --- |
| Módosított előirányzat: | 154 761 | ezer Ft |
| Éves tény: | 0 | ezer Ft |
| Teljesítés: | 0,0 | % |

A projekt 2020. február 1-jével indult, a kapcsolódó Konzorciumi megállapodás, valamint a Csatlakozási formanyomtatvány aláírása 2019.12.17-én megtörtént.

A USER-CHI projekt célja innovatív megoldások kidolgozása, melyek igazodnak a felhasználói igényekhez, ezáltal is népszerűsítve az elektromos autók használatát. A projekt eredményeként várhatóan bővül a felhasználói kör, valamint növekszik az elektromos töltő infrastruktúra fejlesztésére fordított befektetések mértéke. Az Önkormányzat demonstrátor városként vesz részt, azaz mintabeavatkozást tervez megvalósítani. A Főváros a projektben egy olyan élhető városi környezetet szeretne kialakítani, ahol megfér egymás mellett az elektromos járművek töltése, az elektromos kerékpár és egyéb elektromos eszközök töltése is. A Főváros számára a projekt 100%-os támogatási intenzitású. A feladat megvalósítása áthúzódott 2022. évre.

**TOP – 2021-27 tervezési időszak stratégiai és projektszintű előkészítése keret**

|  |  |  |
| --- | --- | --- |
| Módosított előirányzat: | 151 069 | ezer Ft |
| Éves tény: | 0 | ezer Ft |
| Teljesítés: | 0,0 | % |

A projekt lehetőséget biztosít az Önkormányzat részére, hogy a 2021-27-es tervezési időszakban megvalósítandó projektek megvalósítása céljából a stratégiai tervezést megalapozó dokumentumok elkészítését kivitelezhesse. A projektszintű előkészítő dokumentumok kidolgozására, költségek elszámolására visszamenőlegesen 2020. július 1-től kezdődően, 2022. augusztus 31-ig van lehetőség. A Főváros megvalósítja a „TOP-1.5.1-20 kódszámú”, „A 2021-27 tervezési időszak stratégiai és projektszintű előkészítése” tárgyú Támogatási Szerződés terhére tervezett 45 darab feladatot 2022. augusztus 31-i határidővel és 249 999 ezer Ft, 100%-os támogatási intenzitású európai uniós támogatás felhasználása mellett. A beszerzések 2022. évben kerülnek indításra.

**CO4CITIES projekt**

|  |  |  |
| --- | --- | --- |
| Módosított előirányzat: | 357 | ezer Ft |
| Éves tény: | 0 | ezer Ft |
| Teljesítés: | 0,0 | % |

A CO4CITIES projekt által vizsgált helyzet és a kezdeményezett változások – az üresen álló vagy alul használt önkormányzati ingatlanok közösségi hasznosítása rendszerének fejlesztése. A projekt eredményeként középtávon csökken az üresen álló ingatlanok fenntartására fordított költség, illetve megelőzhetők olyan kiadások, amelyek a nem használt ingatlanok környezetében zajló negatív helyzetek kezeléséhez szükségesek. Mivel az érintett ingatlanok közösségi jellegű hasznosítása során az önkormányzat jelentős bevételi igényeket nem támaszt, a gazdasági haszon elsősorban a felesleges kiadások megelőzésével jelentkezik. A társadalmi hasznok ugyanakkor jelentősek, amennyiben az ingatlanhasznosítás helyi cselekvő közösségek, szociális szolgáltatások, innovatív civil szervezetek vagy kulturális alkotócsoportok megerősítését jelenti.

**Központi feladatok**

|  |  |  |
| --- | --- | --- |
| **Módosított előirányzat:** | **4 554 156** | **ezer Ft** |
| **Éves tény:** | **18 982** | **ezer Ft** |
| **Teljesítés:** | **0,4** | **%** |

**7308 Fővárosi Önkormányzat és intézményei épületeinek energetikai korszerűsítése előkészítés**

|  |  |  |
| --- | --- | --- |
| Módosított előirányzat: | 19 050 | ezer Ft |
| Éves tény: | 18 982 | ezer Ft |
| Teljesítés: | 99,6 | % |

A Fővárosi Önkormányzat és intézményei épületeinek energetikai korszerűsítése című KEHOP-5.2.2-16-2017-00116 projektet a Nemzeti Fejlesztési Minisztérium 5 Mrd Ft összegű támogatásra érdemesnek ítélte. A projekt jelenleg projektfejlesztési szakaszban van, amely magában foglalja az energetikai auditok és a tervek elkészítését, a tervezésre és/vagy kivitelezésre irányuló közbeszerzési eljárások előkészítését, lefolytatását, A műszaki tartalom meghatározásának meggyorsítása érdekében az Önkormányzat önerőből 2020. december 8-án megállapodást kötött az Enviroduna Kft-vel. A felmérések 2021. évben megtörténtek, a műszaki tartalom megküldésre került a konzorciumvezető BMSK Sport Zrt-nek.

**Fővárosi Önkormányzat és intézményei épületeinek energetikai korszerűsítése-önerő**

|  |  |  |
| --- | --- | --- |
| Módosított előirányzat: | 389 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Fővárosi Önkormányzat és intézményei épületeinek energetikai korszerűsítése KEHOP-5.2.2-16-2017-00116 projekt kivitelezésének megkezdéséhez négy intézmény esetében történt meg a közbeszerzési eljárás megindítása (Alacska úti Idősek Otthona, Baross utcai Idősek Otthona, BMSZK Hajléktalanok Átmeneti Szállása, Fővárosi Levéltár). Az eljárások 2021. évben nem zárultak le, így nem volt szükség az önerő felhasználására, kifizetés nem történt.

**Víziközmű fejlesztési keret**

|  |  |  |
| --- | --- | --- |
| Módosított előirányzat: | 318 202 | ezer Ft |
| Éves tény: | 0 | ezer Ft |
| Teljesítés: | 0,0 | % |

A vízgazdálkodási feladatok elszámolásához szükséges fedezet biztosítására rendelkezésre álló keret.

**Tervezett új fejlesztési feladatokhoz kapcsolódó dologi kiadások**

|  |  |  |
| --- | --- | --- |
| Módosított előirányzat: | 3 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A fejlesztési feladatokhoz kapcsolódó dologi kiadások fedezetét biztosító keret.

**Közműkiváltások kerete**

|  |  |  |
| --- | --- | --- |
| Módosított előirányzat: | 76 701 | ezer Ft |
| Éves tény: | 0 | ezer Ft |
| Teljesítés: | 0,0 | % |

Közlekedési beruházások során felmerülő közműkiváltások finanszírozási kerete.

**Közműkiváltások elszámolása**

|  |  |  |
| --- | --- | --- |
| Módosított előirányzat: | 4 600 | ezer Ft |
| Éves tény: | 0 | ezer Ft |
| Teljesítés: | 0,0 | % |

Közlekedési beruházások során felmerülő, a Bizottság által jóváhagyott közműkiváltásokra vonatkozó szerződések pénzügyi elszámolásának kerete.

**Intézményi fejlesztési pályázatok önrészének kerete**

|  |  |  |
| --- | --- | --- |
| Módosított előirányzat: | 30 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az évközben felmerülő intézményi pályázatokra biztosít fedezetet.

**Fejlesztések átütemezésének tartaléka**

|  |  |  |
| --- | --- | --- |
| Módosított előirányzat: | 2 763 603 | ezer Ft |
| Éves tény: | 0 | ezer Ft |
| Teljesítés: | 0,0 | % |

A tartalék a közgyűlési döntéseknek megfelelően év közben, a feladatok átütemezéséből adódóan a fejlesztési feladatok későbbi évi ütemeire nyújt fedezetet.

**895602 Részvételi költségvetési projektek**

**Részvételi költségvetési projektek**

|  |  |  |
| --- | --- | --- |
| Módosított előirányzat: | 29 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A társadalmi egyeztetések alapján fontosnak ítélt budapesti fejlesztések megvalósításának fedezetére szolgál.

A fővárosi közösségi költségvetés keretében 1 milliárd forintos keretből valósítja meg az Önkormányzat a lakosok által beadott ötletek közül a legnépszerűbbeket.

A közösségi költségvetés keretein belül a következő projektek kerültek elfogadásra a lakosság által leadott szavazás eredményeként.

*Zöld Budapest*

**Városi erdők**

|  |  |  |
| --- | --- | --- |
| Módosított előirányzat: | 50 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Fásítatlan erdő besorolású területekre, összesen 330 parkfa telepítése, ezzel városi kiserdők létrehozása nem használt, például rozsdaövezeti telkeken, 3 év gondozással.

**Kerékpártámaszok létesítése városszerte**

|  |  |  |
| --- | --- | --- |
| Módosított előirányzat: | 50 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Létesüljenek kerékpártámaszok azokon a helyeken, ahol a leginkább szükség van rá: forgalmas belvárosi helyeken, közlekedési csomópontokban, közintézmények, boltok előtt.

**Több ivókutat a városba**

|  |  |  |
| --- | --- | --- |
| Módosított előirányzat: | 50 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Telepítsenek forgalmasabb városi csomópontokra, parkokba ivókutakat, melyekből az emberek ingyenesen fogyaszthatnak ivóvizet. A keretösszegből nagyjából 25 ivókút telepítése lehetséges.

**Közösségi funkciók a Szent István parkba**

|  |  |  |
| --- | --- | --- |
| Módosított előirányzat: | 50 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Szent István park kisparki elkerített részeit közösségi parkká alakítani, a nagyparki részen a kosárlabdapálya biztonságos felülettel való burkolása.

**Zöldebb és élhetőbb Mester utca**

|  |  |  |
| --- | --- | --- |
| Módosított előirányzat: | 50 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A IX. kerületi Mester utca adottságai miatt gyönyörű sétáló, pihenő utcává alakulhatna. Ennek első lépéseként egy kivitelezhető méretű sáv szélességében a beton helyén ládás, vagy a földbe ültetett növényzet kerül megvalósításra, praktikusan a járda és az autós sáv találkozásánál, a platán fák között.

*Gondoskodó Budapest*

**Üres lakások felújítása és bérbeadása hajléktalansággal küzdőknek**

|  |  |  |
| --- | --- | --- |
| Módosított előirányzat: | 50 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Fővárosi vagy kerületi tulajdonú, üresen álló lakások vagy lakhatásra használható ingatlanok felújítása civil szervezeti segítséggel és az érintettek önkéntes munkájával, majd a kialakított lakások, lakóegységek bérbeadása rászorulók számára.

**Állatterápiás programok idősotthonokban**

|  |  |  |
| --- | --- | --- |
| Módosított előirányzat: | 25 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az állatterápiás programok nagyon jó eredménnyel működnek gyermekeknél és időseknél egyaránt, mindkét korosztály szeretetigényét kielégítenék, jobb integrációt tennének lehetővé számukra. Emellett a 2 különböző generáció is sokat tud nyújtani egymásnak. Legyenek állatterápiás programok az idősotthonokban. A programokba bekapcsolódhatnak óvodák is.

**Közösségi tér létrehozása mozgássérülteknek és épeknek**

|  |  |  |
| --- | --- | --- |
| Módosított előirányzat: | 50 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Egy minimum 300 négyzetméteres közösségi és sporttér létrehozása, ahol mozgássérültek és demenciában szenvedők találkozhatnak és sportolhatnak együtt épekkel. Elsősorban egy pétanque pálya létrehozása lenne célszerű, amit a legtöbb mozgásában korlátozott ember is tud játszani, fontos, hogy a téren legyenek formájukban, hangulatukban elkülönülő pontok, mezítlábas ösvények, az egész legyen zöld és üdítő hangulatú.

**Ülőfelületek a Duna-parti rézsűn**

|  |  |  |
| --- | --- | --- |
| Módosított előirányzat: | 15 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A belvárosi Duna-parti rézsűkre olyan, árvíztűrő betonból készült geometrikus elemek kihelyezése, amelyek ülőfelületként, asztalként és lépcsőként is – valamint néhány esetben extra funkcióval (kutyaitató, grill) – használhatók.

**Ingyenes sportolási lehetőség biztosítása**

|  |  |  |
| --- | --- | --- |
| Módosított előirányzat: | 6 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Ingyenes sportlehetőség biztosítása. Előzetes regisztrációval lehet jelentkezni ezekre a sportoktatók, sport szakirányos hallgatók, önkéntesek által tartott programokra.

**Gyalogosátkelő az Astoriánál**

|  |  |  |
| --- | --- | --- |
| Módosított előirányzat: | 20 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Létesüljön az Astoriánál a Rákóczi utat keresztező gyalogosátkelő, mert nagy igény van rá.

**Legális graffitifal létrehozása**

|  |  |  |
| --- | --- | --- |
| Módosított előirányzat: | 5 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Ez gyűjtőhelyévé válhat fiatal graffitiművészeknek és alkotásaiknak, a graffiti, mint művészet elismertebb formátummá válhat.

*Egész Budapest*

**Felnőtt Autista Szabadidős és Kulturális központ**

|  |  |  |
| --- | --- | --- |
| Módosított előirányzat: | 250 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az első hazai Felnőtt Autista Szabadidős és Kulturális Központ létrehozása a fővárosban, ahol az alapszintű oktatásból, továbbképzésből és a felsőoktatásból kikerülő autista fiatalok élethosszig tartó támogatásra és közösségekre találhatnak.

**„Budapest Peremén” rehabilitációs otthon**

|  |  |  |
| --- | --- | --- |
| Módosított előirányzat: | 250 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Személyes krízisbe került emberek – például állami gondozásból kikerülő fiatalok, hajléktalan emberek, lakásukból kilakoltatottak, szenvedélybetegségükből kijönni szándékozók – számára rehabilitációs otthon megteremtése Budapest valamely peremkerületén, civil/szakmai szervezeti háttérrel. A program a közvetlen segítségen, biztonságnyújtáson kívül gazdálkodásba is bevonja az ott lévő személyeket, és egyben a környezettudatos és fenntartható élettel kapcsolatos szemléletformálást is céljának tekinti.